c: text/html

text:
आस्ट्रेलियन पिता आऽ भारतीय माताक सन्तान ३३ वर्षीय बैचेलर श्री अरविन्द अडिग ऑक्सफोर्डसँ शिक्षा प्राप्त कएने छथि आऽ सम्प्रति मुम्बईमे रहैत छथि। हिनकर पहिल अंग्रेजी उपन्यास छन्हि द ह्वाइट टाइगर जाहि पर बिटेन, आयरलैण्ड आऽ कॉमनवेल्थ देशक वासी केँ देल जा रहल अंग्रेजी भाषाक उपन्यासक ५०,००० पौन्डक “मैन बुकर” पुरस्कार भेटलन्हि अछि आऽ बेन ओकेरीक बाद ई पुरस्कार प्राप्त केनिहार ई सभसँ कम उम्र केर लेखक छथि।
द ह्वाइट टाइगर- ई उपन्यास हार्पर कॉलिन्स-रैन्डम हाउस द्वारा प्रकाशित भेल आऽ प्रकाश आऽ अन्हारक दू तरहक भारतक ई वर्णन करैत अछि। एकटा फर्मक मालिक बलराम जे शुरूमे गयासँ आयल बलराम हलवाई छलाह चीनी प्रधानमंत्री वेन जिआबाओक भारत आगमनपर अपन अनुत्तरित सात पत्र (हरिमोहन झाक पाँच पत्र आ ब्यासजीक दू पत्र जकाँ) केर माध्यमसँ अपन खिस्सा कहैत छथि। ओऽ एकटा रिक्शा चालकक बेटा छथि जे चाहक दोकानपर किछु दिन काज केलाक बाद दिल्लीमे एकटा धनिकक ड्राइवर बनैत छथि। फेर ओकरा मारि कय उद्योगपति बनि जाइत छथि।
ड्राइवर सभ गप मालिकक सुनैत रहैत अछि, कलकत्ताक रिक्शाबला सभक खिस्सा सेहो अडिग सुनलन्हि आऽ दिल्लीक ड्राइवर लोकनिक सेहो आऽ खिस्साक प्लॊट बना लेलन्हि।
समालोचनाक स्थिति: हिन्दीक अखबार सभ ई पुरस्कार प्राप्त भेलाक बादो एहि पुस्तकक समीक्षा एकटा चीप टी.वी. सीरियलक पटकथाक रूपमे कएलन्हि। मैथिलीक समालोचनाक तँ गपे छोड़ू, अंग्रेजीक अखबार सभ मुदा नीक समीक्षा कएलक।
दिल्लीक चिड़ियाघरमे एकटा ह्वाइट टाइगर छैक गेनेटिक म्युटेशनक परिणाम जे एक पीढ़ीमे एक बेर अबैत छैक नहियो अबैत छैक। बलराम हलवाईक खिस्सा सेहो ह्वाइट टाइगर जकाँ विरल भेटत बेशी तँ कमाइ-खाइमे जिनगी बिता दैत छथि। एकर हार्डबाउन्ड किताब २०,००० कॉपी बिका चुकल अछि। पेन्गुइन इण्डिया जे ई किताब छपबासँ इन्कार कएने छल कहलक जे क्रॉसवर्ड पुरस्कारसँ किताबक बिक्रीमे १००० कॉपीक वृद्धि होइत छैक, बुकर भेटलापर १०,००० कॉपी बेशी बिकाइत छैक आऽ साहित्य अकादमी भेटलापर अंग्रेजी किताब १० कॉपी बेशी बिकाइत अछि!

robotstxt: allowed

filter: keep


text:
शनिवार, 18 फ़रवरी 2012
Let us talk on this!
चर्चाके लाभ दूरगामी असर छोड़ैछ!
हरेक १० गोटा के बात पढला-सुनला सऽ ई सुनय लेल भेटैत छैक जे दहेज के विरोध तऽ कइयेको वर्ष सऽ भऽ रहल छैक, कतेको सुपर हिट चलचित्र बनलैक, कतेको नाटक बनलैक, कतेको कथा-उपन्यास लिखेलैक, कतेको समाज-परिवारमें संकल्प लियेलैक... मुदा फेर जखन बियाहके बेर अबैत छैक तऽ सभटा नियम-आदर्श-संकल्प ताखपर राखि के लोभ आ लालचमें लोक फंसैत छथि आ दहेजरूपी दानव अपन अट्टहास एहि करबटे वा ओहि करबटे लैते रहैत अछि। लोक निर्लज्ज बनि जाइत छथि। आदि-आदि।
सीधा देखब तऽ अवश्य उपरोक्त बात सत्य प्रतीत होयत। दहेज के व्यवस्था अप्राकृतिक नहि छैक। प्राकृतिक अधिकार के संवरण थिकैक आ ताहि घड़ी दहेज के प्रतिकार नहि बल्कि सत्कार मात्र होइत छैक। लेकिन दहेज के विरोध तखन उठैत छैक जखन माँगरूपी दहेज लादल जाइत छैक। आ माँग के न्याय कि?
बेटावाला के ई दावी जे हमर बेटा बड़ होशियार,
बहुत पैघ हाकिम बहुत पैघ ओहदेदार,
एकर हिस्सामें जमीन के रसदार,
गाममें इज्जत के मारामार,
कर-कुटुम्ब के सेहो भरमार,
तखन कोना ने दहेजक व्यवहार?
एतेक बात सोचैत समय बेटावालाके बिसरा जाइत छैन जे बेटीवाला के संगमें सेहो छैक लाचारी आ बेटीके सेहो अस्तित्व छैक। हुनकहु में कला-कौशल-बुद्धिमानी-होशियारी आदि छैक। हुनकहु खानदान आ विवेकशीलता आबयवाला समय में बेटावाला के खानदान-कुल-शील के निर्वाह करयमें सहायक बनतैक। लेकिन नहि... एतेक सोचब सभके वश के बात नहि छैक। बस मोट में अपन समस्यापर नजैर रहैत छैक आ अहाँ मरैत छी तऽ मरू।
तखन कि चर्चा-परिचर्चा सऽ कोनो सुधार नहि भेलैक? एतेक जागृतिमूलक प्रयास सऽ कतहु जागृति नहि एलैक??? एलैक आ खूब एलैक। आइ गाम-गाम बेटी सभ पढाई के प्रथम अधिकार बुझैत छैक। अभिभावक सेहो लाजे पाछू बेटीके पढाबय लेल आतुर रहैत छथि। दहेज के बात दोसर श्रेणीमें चलि गेलैक अछि। हलाँकि इ बात शायद ५०% में मात्र अयलैक अछि, बाकी ५०% आइयो बेटीके अधिकारके दमन करैत दहेज के चिन्तामें डूबल रहैत छथि। ई नहि सोचैत छथि जे जौँ बेटी पैढ-लिख लेत तऽ संसार ओकर अनुसारे चलतैक। ओ केकरहु सऽ पाछाँ नहि रहत। अपन रोजगार करैत एहेन संसार बनाओत जे मिथिलाके दंभी दृश्य नहि बल्कि असल मजबूत नींब आ ताहिपर बनल सुन्दर महल के प्रदर्शन करत। आइ मिथिला यदि विपन्न अछि तऽ बस एहि लेल जे एतुका बेटीपर अत्याचार कैल गेल, शिक्षा सऽ वंचित राखल गेल, गार्गी, मैत्रेयी, भारती आदि के संख्या में भारी कमी आयल... बस केवल एक चिन्ता जे विवाह कोना हेतैक... एतबी में डूबल अभिभावक सदिखन अपना के जुवा खेलैत वर तकैयामें मस्त रखलैथ आ बेटीके विवाह याने गंगा-स्नान - आफियत! एहि मानसिकता के संग आगू बढैत रहलैथ जे मिथिलाके घोर विपन्न बनौलक। लेकिन आब परिवर्तन के वयार चैल चुकल छैक। आब तऽ इहो सुनयमें आ देखयमें अबैत अछि जे घरवाला घरवाली के स्थान लय रहल छथि। भले धुआँवाला चुल्हा नहि फूकय पड़ैन, लेकिन गैस चुल्हापर लाइटर खटखटा रहल छथि आ छोलनी-करछुल भाँजि रहल छथि - मेमसाहेब लेल चाय सऽ लऽ के खाना आ धियापुता के हग्गीज तक चेन्ज कय रहल छथि। बेटी केकरहु सऽ कम नहि रहल आब। बेटाके आवारागर्दी के सेहो बेटी नकैर रहल छथि। ई सभ चर्चा-परिचर्चा आ जागृतिके पसारयवाला अभियानके असर थिकैक। एहने असर लेल दहेज मुक्त मिथिला अग्रसर छैक। आउ एहि मुहिममें अहुँ सभ अपन योगदान दियौक। अपन-अपन स्तर सऽ लोक के जागृतिमें असरदार बनू।
हरिः हरः!
हरेक १० गोटा के बात पढला-सुनला सऽ ई सुनय लेल भेटैत छैक जे दहेज के विरोध तऽ कइयेको वर्ष सऽ भऽ रहल छैक, कतेको सुपर हिट चलचित्र बनलैक, कतेको नाटक बनलैक, कतेको कथा-उपन्यास लिखेलैक, कतेको समाज-परिवारमें संकल्प लियेलैक... मुदा फेर जखन बियाहके बेर अबैत छैक तऽ सभटा नियम-आदर्श-संकल्प ताखपर राखि के लोभ आ लालचमें लोक फंसैत छथि आ दहेजरूपी दानव अपन अट्टहास एहि करबटे वा ओहि करबटे लैते रहैत अछि। लोक निर्लज्ज बनि जाइत छथि। आदि-आदि।
सीधा देखब तऽ अवश्य उपरोक्त बात सत्य प्रतीत होयत। दहेज के व्यवस्था अप्राकृतिक नहि छैक। प्राकृतिक अधिकार के संवरण थिकैक आ ताहि घड़ी दहेज के प्रतिकार नहि बल्कि सत्कार मात्र होइत छैक। लेकिन दहेज के विरोध तखन उठैत छैक जखन माँगरूपी दहेज लादल जाइत छैक। आ माँग के न्याय कि?
बेटावाला के ई दावी जे हमर बेटा बड़ होशियार,
बहुत पैघ हाकिम बहुत पैघ ओहदेदार,
एकर हिस्सामें जमीन के रसदार,
गाममें इज्जत के मारामार,
कर-कुटुम्ब के सेहो भरमार,
तखन कोना ने दहेजक व्यवहार?
एतेक बात सोचैत समय बेटावालाके बिसरा जाइत छैन जे बेटीवाला के संगमें सेहो छैक लाचारी आ बेटीके सेहो अस्तित्व छैक। हुनकहु में कला-कौशल-बुद्धिमानी-होशियारी आदि छैक। हुनकहु खानदान आ विवेकशीलता आबयवाला समय में बेटावाला के खानदान-कुल-शील के निर्वाह करयमें सहायक बनतैक। लेकिन नहि... एतेक सोचब सभके वश के बात नहि छैक। बस मोट में अपन समस्यापर नजैर रहैत छैक आ अहाँ मरैत छी तऽ मरू।
तखन कि चर्चा-परिचर्चा सऽ कोनो सुधार नहि भेलैक? एतेक जागृतिमूलक प्रयास सऽ कतहु जागृति नहि एलैक??? एलैक आ खूब एलैक। आइ गाम-गाम बेटी सभ पढाई के प्रथम अधिकार बुझैत छैक। अभिभावक सेहो लाजे पाछू बेटीके पढाबय लेल आतुर रहैत छथि। दहेज के बात दोसर श्रेणीमें चलि गेलैक अछि। हलाँकि इ बात शायद ५०% में मात्र अयलैक अछि, बाकी ५०% आइयो बेटीके अधिकारके दमन करैत दहेज के चिन्तामें डूबल रहैत छथि। ई नहि सोचैत छथि जे जौँ बेटी पैढ-लिख लेत तऽ संसार ओकर अनुसारे चलतैक। ओ केकरहु सऽ पाछाँ नहि रहत। अपन रोजगार करैत एहेन संसार बनाओत जे मिथिलाके दंभी दृश्य नहि बल्कि असल मजबूत नींब आ ताहिपर बनल सुन्दर महल के प्रदर्शन करत। आइ मिथिला यदि विपन्न अछि तऽ बस एहि लेल जे एतुका बेटीपर अत्याचार कैल गेल, शिक्षा सऽ वंचित राखल गेल, गार्गी, मैत्रेयी, भारती आदि के संख्या में भारी कमी आयल... बस केवल एक चिन्ता जे विवाह कोना हेतैक... एतबी में डूबल अभिभावक सदिखन अपना के जुवा खेलैत वर तकैयामें मस्त रखलैथ आ बेटीके विवाह याने गंगा-स्नान - आफियत! एहि मानसिकता के संग आगू बढैत रहलैथ जे मिथिलाके घोर विपन्न बनौलक। लेकिन आब परिवर्तन के वयार चैल चुकल छैक। आब तऽ इहो सुनयमें आ देखयमें अबैत अछि जे घरवाला घरवाली के स्थान लय रहल छथि। भले धुआँवाला चुल्हा नहि फूकय पड़ैन, लेकिन गैस चुल्हापर लाइटर खटखटा रहल छथि आ छोलनी-करछुल भाँजि रहल छथि - मेमसाहेब लेल चाय सऽ लऽ के खाना आ धियापुता के हग्गीज तक चेन्ज कय रहल छथि। बेटी केकरहु सऽ कम नहि रहल आब। बेटाके आवारागर्दी के सेहो बेटी नकैर रहल छथि। ई सभ चर्चा-परिचर्चा आ जागृतिके पसारयवाला अभियानके असर थिकैक। एहने असर लेल दहेज मुक्त मिथिला अग्रसर छैक। आउ एहि मुहिममें अहुँ सभ अपन योगदान दियौक। अपन-अपन स्तर सऽ लोक के जागृतिमें असरदार बनू।
हरिः हरः!
सदस्यता लें टिप्पणियाँ भेजें (Atom)


text:
मैथिली संगीत म' "बबली चौधरी" बहुत तेजी सँ अप्पन डेग बढ़ा रहल छथि
दरभंगा। 08 सितम्बर। [प्रणव चौधरी] बबली चौधरी मैथिली गायिकी केर रूप म' आब सभक दिल पर राज क' रहल छथि, बबली समय रहैत अप्पन मुकाम गायिकी केर क्षेत्र म' बना रहल छथि, ओतहि ओ मिथिलाक सेहो खूब मान - सम्मान बढ़ा रहल छथि।
बबली चौधरी मूल रूप सँ दरभंगा जिलाक राघोपुर के छथिन आओर स्वर्गीय श्री इन्द्रनारायण झा केँ बेटी छथिन। बबली चौधरी क' अप्पन माँ सँ ग़ायबाक प्रेरणा भेटलनि, बबली जखन 8 बरखक छली तखने सँ गीत संगीत म' अभिरुचि लेब शुरू क' देने छली। बबली चौधरी एखन क्लासिकल संगीत सिख रहल छथि आओर अप्पन पति विजय कुमार चौधरी केर प्रेरणा आओर प्रोत्साहन सँ प्रोतसहन सँ अप्पन मुकाम गायिकी केर क्षेत्र म' बना रहल छथि।
बबली क' विद्यापति महोत्सब रांची हरमू मैदान म' भेल कार्यक्रम म' मंच पर गएबाक पहिल मौक़ा भेटलन्हि, जाहि म' ओ मैथिली चैतावर "औंगुरी म' डसल नागिनिया हो रमा चैत शुभ दिनमा" गीत सँ सभक दिल जीत लेलिह। बबली चौधरी के पहिल एल्बम "शिव के नचारी" एहि बरख आयल अछि आओर जल्दे हुनक कैको एल्बम आबैय बला अछि। हुनकर "ऐना मुरली बजा ने कन्हैया" गीत यूट्यूब पर बहुत लोक प्रिय भेल।
बबली चौधरी लोकगायिका सारदा सिन्हा क' आओर क्लासिकल म' रंजना झा क' अप्पन अडियल मानैत छथि। आजुक समय म' बबली चौधरी केर लोकप्रियता देशक कोन- कोन म' पसैर रहल अछि, संगहि बबली चौधरी सभ लोकप्रिय गायक - गायिका केँ बिच अप्पन अलग पहचान बना रहल छथि। बबली अप्पन पति संग पटना म' रहैत छथि,हुनकर पति (CISF म' SUB INSPECTOR ) छथिन।


text:
मुम्बई ककर ? फेर नहिं पूछिअह .
महाराष्ट्र मे रेलवे के परीक्षा देबय लेल गेल उत्तर भारतीय छात्र सभ पर जमि कs कहर बरपाएल गेल अछि. विद्यार्थी सभ घेर-घेर कs मारल गेलाह... बेरहमी सं पिटलाह. ई पिटाई कोनो दोष... गुंडागर्दी... छेड़खानी... तस्करी... बम फोड़य के लेल नहीं कएल गेल. ई पिटाई उत्तर भारतीय होय के कारण कएल गेल. उत्तर भारतीय मे अहां पंजाब... हरियाणा... दिल्ली... हिमाचल ई सभ नहिं मानिऔ. ई सभ भैया थोड़े छथिन्ह. भैया लोक त छथिन्ह यूपी बिहारी. मराठी लोक उत्तर भारतीय मे यूपी-बिहारी लोक के गिनय छथिन्ह. अहां कहबय बिना दोषे विद्यार्थी सभक के दौड़ा-दौड़ा कs पिटलक. अहां के ई दोष नहिं बुझायअ जे बिना ठाकरे जी... चाहे ओ राज ठाकरे होताह आ हिनकर चचा बाल ठाकरे.... के अनुमति के अहां महाराष्ट्र मे घुसि रहल छी... कि विद्यार्थी सभ के ई पता नहिं छलन्हि जे मुम्बई ठाकरे के बाप के छै ? अगर पता छलन्हि त बिना हुनकर अनुमति के ओहि ठाम जनाय नीक गप्प नहिं न ? लागय अ ई सोचि कs गेलहु जे लालू जी रेल मंत्री छथिन्ह त किछ नहिं होएत... त बुझबा मे आबि गेल नहिं ?
अरे बाबू ई राजनीति छै...लालू जी ऊपर- झापर जे कहथिन्ह जे राज मेंटल अछि. देश तोड़य के बात कs रहल अछि. ओकरा गिरफ्तार करबाक चाही. भीतर सं किछ नहिं कs सकय छथिन्ह. अगर ओ ई बात के गंभीरता सं लेने रहतथिन्ह त प्रधानमंत्री... केंद्रीय गृहमंत्री सं तुरंत राज के खिलाफ कार्रवाई नहिं त इस्तीफा के धमकी द देने रहतिएथिन्ह. ई पहिल बेर नहिं भेल अछि. एहि सं किछ दिन पहिनहु बिहारी... यूपी के लोक सभ पिटाएल छलाह... सामान सभ छिन मारि-पिट कs लोक के भगा देल गेल छल... कि भेल? राज ठाकरे अखनो दहाड़ि रहल अछि. कि कांग्रेस के सरकार राज के खिलाफ किछ कएलक? सिर्फ देखाबय लेल हिरासत मे लेलक... राति भेल नहिं के घर चलि गेलाह हीरो के माफिक जुलूस लsक जेना विश्व विजय कs आएल होताह. राज आओर मजबूत भs गेलाह... राज के बढाबय मे आखिर हाथ ककर अछि... कि अहां के लगैत अछि जे अगर कांग्रेस नहिं चाहय त राज के ससरीओ चलि सकैत अछि. ओ त शिवसेना के कमजोर करय लेल कांग्रेस राज के राजनीति खेल रहल अछि. मुदा एहि मे पिसा रहल अछि यूपी बिहार के बेकसूर लोक. मुदा कि अहां के लागय अ जेना मराठी मानुस के नाम पर बिहारी...यूपी के विद्यार्थी सभ के पिटल गेल... ओकर बाद राज के समर्थन मे नारा लगाबैत जुलूस निकालय गेल... ओहिना कि यूपी-बिहार के नेता सभ एकजुटता देखा सकय छथिन्ह. कखनो नहिं. डीएमके के सांसद सभ के देखिऔ...श्रीलंका मे तमिल मुद्दा पर सभ इस्तीफा द देलखिन्ह अ. कि बिहार- यूपी के सांसद मंत्री ई क s सकय छथिन्ह ?
बड़का...बड़का गप्प हांकय वाला लालू जी... रघुवंश जी... शकील अहमद जी... अली अशरफ फातमी जी... रामविलास पासवान जी... मीरा कुमार जी... जयप्रकाश जी कि मनमोहन सिंह जी सं जाs क देशमुख जी के शिकायत करथिन्ह जे महाराष्ट्र मे अहांक कांग्रेस सरकार अछि आ किछ नहिं क रहल अछि. केंद्रीय गृहमंत्री शिवराज पाटिल जी के त गप्पे छोड़ु हुनका सं नीक रहत जे ई सभ श्रीप्रकाश जायसवाल सं मिलि लेथिन्ह. भ सकय अ ओ राज ठाकरे के किछ खरी खोटी सुनाओ सकय छथिन्ह. मुदा पाटिल जी सं त किछ उम्मीदे नहिं करु. कहबो करय छथिन्ह हुनका ऊपर सोनिया जी के हाथ छनि. देश अहि मे घंसल जा रहल अछि .
अगर अहां ई सोचय छी जे देश के नागरिक के कतहुं आबय जाय के... नौकरी करय के अधिकार छै त भूलि जाउ... पाटिल जी जैसन केंद्रीय गृहमंत्री के रहैत... महाराष्ट्र मे देशमुख जैसन कांग्रेस के सरकार रहैत अहां ई अधिकार के सोचनाय भूलि जाउ. केंद्र मे कांग्रेस के समर्थन देय वाला लालू जी...पासवानजी... रघुवंश जी... किछ नहिं कs पएताह. कुर्सी के चिंता छनि. दु चारि टा लोक त सभतर पिटाएत रहैत छै त कि ओकरा लेल... राज ठाकरे के खिलाफ कार्रवाई के लेल... राज ठाकरे के गिरफ्तार करय लेल कोनो इस्तीफा थोड़हे देल जाय छै. दु चारि दिन चलत फेर मामला ठंडाह जाएत. अगर सभ बिहारी...यूपी के नेता सभ जाक प्रधानमंत्री सं एकर शिकायत कएने रहतथिन्ह त कि राज ठाकरे आई फेर ई कहय के स्थिति मे रहय वाला छलाह कि हुनकर ई अभियान जारी रहतन्हि. त बाऊ नेता सभ के चक्कर मे जोश मे आ पिटा नहिं जाउ... गाम घर मे रहुं... अधिकार ...कर्तव्य केर बात पाटिलजी... देशमुख जी के रहैत त भूलि जाउ. ओना लोक त आब आस-पास के बाजारों डरैत- डरैत निकलैत अछि जे हिनकर राज ने नहिं जाने कतय कि भs जाए. सावधानी हटल दुर्घटना घटल. खुद सावधान रहुं... केंद्र मे अपन बिहारी मंत्री नेता पर भरोस नहिं राखु.
1 comment:
- AnonymousNovember 5, 2008 at 5:11 PM
We need to understand that the MPs we have elected are not fighting enough for our cause. We should stop trading with Maharastra and stop the money drain which is taking place in the name of Eductation. Why are we paying center why are we giving access to our natural resources of Jharkhand If center cannot provide our basic fundamental right and security. We need to stop it, only that can mobilize our cause. I firmly believe that their are too many educated and better off lots from these states. They need to unite and fight back in every possible manner. Embrace our people, lets unite. Lets be proud to be a Bihari. We have contributed a lot to this nation, we need recognition and respect. Lets fight back. Put Raj Thakrey behind bars, such criminals if not caged will only jeopardize our well being.ReplyDelete


text:
अदालत द्वारा सीबीआई आओर बचाव पक्ष केर वकील सभके अप्पन - अप्पन दलील पेश करबाक लेल 10-10 मिनट केर समय देल गेल। सजा सुनबा सँ पहिने बाबा राम रहीम भरल आँखि सँ हाथ जोड़ी की अदालत सँ रहम केर मांग करैत देखकर देलनि।
गुरमीत राम रहीम केर वकील कहलनि कि राम रहीम समाजसेवी छथि एहिलेल हुनका लेल अदालत क' नरमी बरतबाक चाही। आगा ओ कहलनि कि राम रहीम लोग सभक भलाई लेल काज केना छथि। सफाई अभियान आओर रक्त दान जेहेन सामाजिक काज केना छथि।
ओम्हर सीबीआई द्वारा राम रहीम के लेल बेसी सँ बेसी सजा यानी की आजीवन कारावास केर मांग काएल गेल छल। जांच एजेंसी सभक दलील छल कि ई सिर्फ यौन शोषण केस नहि, बल्कि भरोसा तोड़ैत लगातार यौन शोषण करबाक मामला थीक।
कोर्ट द्वारा दुनू पक्षक दलील सुनबाक बाद राम रहीम केर लेल 20 बरखक कारावास केर सजा केँ घोषणा काएल गेल। अपने क' बता दी राम रहीम केर वकील सभक कुनु भी दलील अदालत म' नहि चैल सकल।
एहि सँ पहिने 25 अगस्त दिन सिरसा केर विशेष सीबीआई अदालत द्वारा डेरा प्रमुख गुरमीत राम रहीम क' साध्वी केर यौन शोषण मामला म' दोषी करार देल गेल छल। जाहिक बाद डेरा समर्थक सभ हरियाणा, पंजाब आओर राजधानी दिल्ली तक म' बहुत हिंसा केना छल। खास तौर पर पंचकूला आओर सिरसा म' पत्थरबाजी, आगजनी आओरतोड़फोड़ के कैको घटना क' अंजाम देना छल। एहि हिंसा म' 37 सँ बेसी लोगक मौत भेल छल।


text:
मुंगेर। 23 अक्टूबर। मुंगेर जिलाक अदलपुर हाल्ट लग आय भोर भागलपुर-दानापुर इंटरसिटी एक्सप्रेस केर चपेट म' अएला सँ 4 महिला केर मौत भ' गेलनि। धरहरा थाना क्षेत्र म' भेल एहि घटना म' एक आओर महिला केर घायल होयबाक खबैर अछि। एसपी आशीष भारती केर मुताबिक एखन धरी एहि हादसा म' मृत महिला सभक पहचान नहि भ' सकल अछि। ओतहि हादसा म' घायल महिला क' इलाजक लेल मुंगेर सदर अस्पाताल भेजल गेल अछि।
पुलिस केर मुताबिक आय भोर अदलपुर हाल्ट लग किछु महिला गंगा स्नान करि अप्पन घर वापस जायत छली। एहि दौरान ई हादसा भेल आओर ट्रेनक चपेट म' अएला स' 4 महिला केर मौत भ' गेलनि जखनकि एक आन महिला घायल छथि। आशंका जाताओल जे रहल अछि कि कुहासा के बीच ट्रेन क' नहि देखबाक कारण ई दुर्घटना घटल अछि।


text:
Friday, September 5, 2014
अबिसवास (क. राम विलास साहु)
काल्हिए नूनू बाबूक बेटीकेँ बिआह छी। नूनू बाबू बिआहक सरमजान सबहक ओरियानमे लगल छला। गिरहत आ सम्पन्न परिवार रहितो रूपैआक अभाव छेलनि। चारि लाख टाका, पाँच भरि सोना आ एकटा मोटर साइकिल देहेजपर बिआह फाइलन भेल छल। दुलहा इंजीनियरिंग कौलेजक छात्र। सुखी सम्पन्न परिवार। दुलहाक पिता मोहन बाबू एस.डी.ओ. औफिसक बाड़ाबाबू। नीक कमेने-खटेने छथि। तँए नूनू बाबू अपन बेटी सुचिताकेँ हुनके घरमे कुटमैती करैक निर्णए नेने छथि।
नूनू बाबू बहुत परियास करैत तीन लाख रूपैआ मोटर साइकिल, दू भरि सोना तिलकक समैमे चुकता कऽ देलनि। शेष तीन भरि सोना बेटीक गहना स्वरूप बिआहे दिन देब आ एक लाख रूपैआ जे बँकियौता रहि गेल ओ बेटीक नामे एल.आइ.सी. बीमामे जमा अछि। जे दू तीन मास पछाति मिलत सेहो चुकता कऽ देब। तिलक भेला पछाति बिआहक दिन ठेकल गेल। मुदा दुलहाक पिता मोहन बाबू बड़ लोभी। ओ मोने-मोन सोचलनि, पुतोहु जखनि हमर हएत तँ एल.आइ.सी.क रूपैआ आइ ने काल्हि हमरे हएत। बँकियौता रूपैआ बिआहसँ पहिने लऽ लेब तँ लाभमे रहब। मोहन बाबू बिआहसँ एक दिन पहिने समाद नूनू बाबूक घर पठौलनि जे हमर एक लाख टाका बँकियाहा अछि ओ रूपैआ चुकता करि दिअ तखने बरियाती जाएत नै तँ अहाँ जानू। नूनू बाबू समाद सुनिते जेना देहपर बज्ज्र खसि पड़ल। ओ सेचमे पड़ि गेला। होश सम्हारि मोहन बाबूसँ भेँट कऽ बड़ विनती केलनि। अखनि ऐ लेल माफी दिअ। हम बेटीबला छी। बहुत चीज-बौसक ओरियान करए पड़त। तैपर सँ बरियातीक सुआगतमे सेहो बहुत खरच हएत। मुदा मोहन बाबू नूनू बाबूकेँ एकोटा बात नै सुनलकनि, आ ने आँखिक नोर पोछलकनि। तखने नूनू बाबू बजला-
“खैर, नै मानब तँ अहाँ बरियाती लऽ कऽ आउ, हम दरबज्जेपर बिअाहसँ पहिने रूपैआ बरियातीए घरमे चुकता करि देब तखनि बिआह करब।”
नूनू बाबू खेत भरना रखि रूपैआक ओरियान केलनि। बरियाती समैपर आएल। सबहक सुआगत भेल। दरबज्जेपर सबहक सोझहेमे एक लाख टाका दुलहाक पिता- मोहन बाबूकेँ चुकता कऽ देलनि। दुलहाक परिछन भेल, वरमालाक काज शुरू हएत तखने एकटा नव बातक चर्चा भेल जे दुलहा पहिने दुलहिनकेँ देखता। पसिन भेला पछाति ने बरमाला आ सेनूरदान हएत। ऐ बातसँ कन्याँ पक्षमे खलबली मचि गेल आ आक्रोश सेहो बढ़ि गेल। अन्तमे निर्णए भेल जे ठीक छै पहिने कन्याँ देख लेल जाउ। तखने आगूक काज हएत।
दुलहिन चित्रा तँ पहिनेसँ वरमाला लेल सजले छलि। एकटा कोठलीमे दुलहाकेँ लोकनियाँ संगे बजौल गेल। ओही कोठलीमे दुलहिन चित्रा सहेलीक संगे आएल। चित्रा इण्टर पास पूर्णिमाक चान सन सुन्नरि। दुलहा देखि कऽ मोने-मोन खुश भेला। किछु गप-सप्प सेहो भेलै। तखने चित्रा बजली-
“की यौ दुलहाजी, हम अपनेकेँ पसीन भेलौं?”
दुलहा मुस्की मारि पीठे लागल बजला-
“हँ, की हमहूँ अहाँकेँ...।”
चित्रा तुरन्ते जवाब देलक-
“नै अहाँ हमरा पसीन नै छी। तँए आब ई बिआह हम किन्नौं ने करब। चित्राक ई निर्णए सुनि सखी-बहिनपा, माए-बाप, समाजक बुजुर्ग इत्यादि बहुतो गोटे समझेलकनि मुदा एकेठाम चित्रा जिद्द धेने रहलि जे ऐ वरसँ हम बिआह नै करब।”
दरबज्जा बरियाती-सरियातीसँ भरल छल। ई बात सुनिते लगले सनसना कऽ अगिलग्गी जकाँ चारू दिस सौंसे गाम पसरि गेल। बहुतो बुजुर्ग लोकनि दुलहिनक पिताकेँ बुझा-समझा कऽ कहलकनि मुदा चित्रा अपन दृढ़पर अरल रहलि। चित्रासँ कारण पूछल गेल। कहलक-
“जखनि दुल्हाकेँ अपन माए-बाप आ सर-समाज किनकोपर बिसवास नै छन्हि तँ ओ हमरापर बिसवास केना करता आ हम केना हुनकापर बिसवास करब। दोसर बात जे हिनकर पिताजी दहेजक खातिर जमीन आइज्जत बेचबा सकै छथि तखनि ओ हमरो बेचि सकैत छथि किने। तँए हम बीख पीब मरि जाएब मुदा एहेन अविसवासी आ दहेज रूपी दानवक बेटा संगे बिआह नै करब। ऐसँ नीक तँ हम ओहेन दुल्हा जे गरीबे किएक ने हएत, तिनकासँ करब, जे अपन इज्जतक संगे दोसरोक इज्जत करत।”
चित्रा सहेली संगे कोठलीसँ निकलि गेलि। दुल्हा आ लोकनियाँ सभकेँ ओही कोठलीमे बन्न कऽ ताला लगा आँगन आबि गेलि। बिआह नै भेल। ई खबरि रातिए भरिमे चौतरफा पसरि गेल। पंचैतीक बैसार भेल। पंच लोकनि बिआह हेबाक बहुत परियास केलनि मुदा चित्रा अपन संकल्पपर अडिग रहलि। अन्तमे जे दहेजक लेन-देन आ सुआगतक खर्च भेल रहै ओ सभटा आपस भऽ जाए। दुलहिनक पिता नूनू बाबू बजला-
“चारि लाख टाका, दू भरि सोना, मोटर साइकिल संगे सुआगतमे दू लाख टाका खर्च भेल अछि से सभटा आपस कऽ दिअ तखने हिनका सभकेँ छुट्टी भेटतनि। नै तँ हम कानूनक शरण लेब आ दुनू बापूतकेँ जहल कटेबनि।”
सभ पंचक विचार भेलनि। बात तँ उचिते ने नूनू बाबू कहै छथि। कोनो जबरन जुर्माना तँ नै...।
दुल्हाक पिता मोहनबाबू छह लाख टाका, सोना, मोटर साइकिल घरसँ मंगबा नूनू बाबूकेँ पंचक बिच्चेमे आपस कऽ देलकनि। तखनि हुनक बेटाकेँ कोठलीसँ बाहर निकालि देल गेल। जहिना आन गामक चोटाएल कुकुर नांगरि दबौने दुलकी दैत अपन गामक बाट पकड़ि सोझहे-सोझ जाइत रहैए तहिना सभ कियो विदा भेला।
चित्रा पिताक मुरझाएल मुँह देखि बाजलि-“बाबूजी, अहाँ एक्को पाइ चिन्ता नै करू। हम मनुख संगे बिआह करब। पढ़ल-लिखल कम्मो रहत तइले एको पाइ चिन्ता नै। एही खातिर ने एते झमेल होइए। एक्को पाइ चिन्ता नै करू।”¦¦¦
Subscribe to: Post Comments (Atom)


text:
आदरणीय गुरुवरप्रणाम । अहाँक आर्शीवाद छैक हम शारीरिक रुपसँ स्वस्थ छी । आइ जीवनमे पहिलबेर अहाँक लेल एकटा पत्र लिखबाक मोन करैए । जखन कि हमरा बड़ निक जकाँ बुझल अछि जे अहाँ हमरासँ एते दूर छी जे ई पत्र पहूँचऽ के बाते नहि । मुदा हम अप्पन मोनके बुझाबऽ के प्रयास कऽ रहल छी । एखन निश्बद्ध राति छै । सब गोटे सुति रहल छैक । आ हमरा निन्न नहि आबि रहल अछि माय। हम कोठरीसँ बाहर निकलल छलहुँ । अकाशक तारा आपसमे आँखि झिमकौअल खेल रहल छैक । आ, चन्द्रमा त अप्पन रुपक बजार पसारने छैहे । बाहर कुकुर सेहो आन दिनक अपेक्षा बेसी भुकि रहल छैक । आ कुकुर नढ़ियाक आवाज सुनिकऽ हमरा एते डर लागल जे हम फेर घरेमे आबि कऽ बैसि गेलहुँ ...... आ समय किछु कटा जाए से सोचिकऽ ई पत्र अपनेके नाम लिखऽ के प्रयास कऽ रहल छी । नहि जानि आइ किए नहि किए हमरा निन्न नहि परि रहल अछि । दिन भरिके सोंच एकटा घुटन बनि गेल अछि । ...... नहि जानि एखन कि–कहाँक बात हमरा मोनमे आबि रहल अछि । आ, फेर बेर–बेर हमरा एकहि बात मोन परैए– जहिया हम गाम आएल रही त मोने मन सोंचने छलौ जे आबऽ के खबर सुनि काका–काकी आ, पड़ोशी सभ भेटत । समय सभ ठामक बदलि गेलाक बाबजुदो ओहे पुरान यादके ताजा कऽकऽ सुख–दुःख बाँटव, गाँममे खुशियाली होएतै । मुदा जखन हम केवार ढकढकएने रही— त माय खोललखिन । बाबूजीके खोकीके आवाज मद्धिम–मद्धिम अबैत रहै । आंगन आ असोरा खढ़–पतार आ गर्दासँ भरल रहैक । सन्दुक, अनवारी आ पेटी संगहि सब सरसमान अस्त–ब्यस्त परल रहैक । आ, देवालक स्थिति देखकऽ अनुभव भेल छल जेना कोनो भूत बंगला ।
बाबूजीक देह त एहि बेर पहिलेके तुलनामे आधा भऽ गेल छलनि । बुझाए जेना मात्र हड्डी । हम जखन पएर छुकऽ प्रणाम कैलियनि त हकहकाति कहलैथ –
"के ? ........ बौआ, खुश रहा । "
आन बेर जकाँ एहि बेर हुनका चेहरा पर नहि त खुशीक रोशनी छलनि आ नहि त ममता । माय पिढ़ी लऽ कऽ बैसि गेलखिन । घरक सब बस्तु पर नजरि गड़ौलहुँ फेर माय आ बाबूजीक मुँहपर तकलहुँ । देखकऽ अनुभव भेल जेना ई अप्पन घरे नहि । ओहि घरक सुनापन देखिकऽ हमरो मोनमे डर लागल रहए । ओही घरक चारु दिशसँ मृत्युक कारी छाँही, श्मशानसँ बेशी चुप्पी आ बिधवाक आँखिक नोरक ब्यथा नुकाएल छलैक । घरमे मुर्दाक बसेरा बुझाए परइ । एतऽ जिनगी सभ दिनक लेल सुति रहल बुझाइ । एतऽ कखनो कुकुरके कानल आवाज त कखनो नढ़ियाक आवाज सुनाइ परै । एहन हमर घर त नहि रहे जेहन एखन लागि रहल अछि । जाहि घरमे हमर हंसीके अवाज गुन्जैत रहै छलैक आइ ओहि घरमे हम कानियों नहि सकै छी । घरक कण–कणमे जीवनक मुस्की रहै ..... मुदा ई ओ घर नहि अछि । माय–बाबूजी मात्र हमर मुँह तकैत रहथि । आ, आँखिमे सँ गंगाजी बहैत रहै । कनिक देर हमहुँ बाबूजीक कातमे बैसि गेली । किछु महक संड़ल जकाँ सेहो अनुभव होए । ई सभ देखिकऽ मोने मन होबऽ लागल जे ई मोटाएल देह ककरो नहि देखाबी । हम खाट परसँ उठि गेली । देवालपर जे घड़ी लटकाओल रहै ओकरो अवाज एनाक टकटक अबै जे सुनिकऽ आओर डर लगै । ओतऽ बैसले–बैसल आओर पुरान बात सभ हमरा दिमाग पर नाचऽ लागल । गामसँ शहर हम किछु आर्जन करऽ गेल रही । बेरोजगारीक समस्या त कतऽ नहि छैक मुदा ई किछु आतंककारी लोभी पार्टी सब देशके सत्यानास कऽ कऽ बैसल छैक । मुदा तैयो, जे काज जतबे दिन लेल भेटै ओ करी आ, संगी सभसं नुकाकऽ जतबे बचै ओ नुकाकऽ राखी । सभ दिन गाम मोन परए । आ, गामक मोन परिते माय–बाबूजी आँखिक सामने भऽ जाथिन । बाबूजीक धोती आ मायक नुआ जे मोन परे त अपनेसँ लाज लागि जाए । अप्पन जवानीमे ओ सभ कहियो दुःख नहि कटलनि । चाहे अठारह बिगहा बिका गेलनि त कि ? आब त रहऽ लेल मात्र घर । .... जा मुदा ओ कहाँ छै ? ओकरा त हम तकबो नहि कैलिए— जेकरा हाथसँ मेहदीक रंग मेटाएलो नहि रहै आ हम छोड़िकऽ चलि गेलिए । हमरा हमर प्राणप्रिय पर ध्यान जाइते हम छटपटा गेलहुँ । लगलहुँ आगु–पाछु, एमहर–ओमहर देखऽ । हम त अग्निक साक्षि मानि सात फेरा लगौने रही । लोह, पाथर, पानि आ आगि छुकऽ सप्पत लेने रही । ओ कहाँ छथि ? फेर, हमर नजरि हुनकापर पड़ल । ओ त ओहे नुआ पहिरने छथि जे दुरागमनमे पहिरने रहथि । हुनका देखिकऽ बुझाए परे जेना ओ आगु आबिकऽ पाछु चलि जाथि । हमरा एहने बुझाए जे ओ हमरा बजारहल छथि । स्वभाविक छैक । नव कनिञा, आ सासु–ससुर एतऽ बैसल । केना अएतै । लाजो लागऽके त स्वभाविके छैक । हम एकदमे स्थिरसँ हुनका दिश बढ़ऽलिऐ ।
मुदा, जखने ओहि घरमे पैसली त एकबेर बड़ जोरसँ इजोत बड़लै । आ, फेर अन्हार । हम अप्पन प्राणप्रिय जीवन संगीनिके ताकि रहल छी । हमरा पएरमे किछु गुजगुज जकाँ सटल । हमरा जेबमे लाइटर रहे । निकालिकऽ बारलहुँ .. ईजोत होइते देखलहुँ ... माय, ... बाबुजी, .... आ हमर ओ सेहो सभ एतऽ । निचा बैसिकऽ देखलहुँ ........... सबहे गोटा एकही ठाँम सुतल । जखन छुकऽ देखलहुँ त सबहे गोटा मरि गेल रहै । हमरा छुकऽ देखला बादो विश्वास नहि भेल आ हम जल्दीसँ बाहर निकललहुँ । बाहर त केओ नहि । त फेर ओ सभ के छलै ? फेर भितर आबिकऽ देखलिए त कनिञाक पेट चिरल आ अतरी बाहर निकलल, बाबुजीक आँगुर काटल, मायके हाथ–पएर डोरीसँ बान्हल । कि एहने होबऽचाही । सबहे लासमे किरा फरि गेल रहै । एत जिवन बड कठिन छैक । एतऽ जीवऽके लेल अपनेक आशीर्वादक आवश्यकता अछि । ई गाम हमरो छोड़िकऽ जाए परत या त फेर हमरो मारिदेत से धरि ठेकान नहि छैक । बिशेष कि लिखु ।
अहाँक शिष्य
सन्तोष


text:
Home » Archives by category » News » Politics (Page 2)
लालू पर सुशील मोदीक गंभीर आरोपः चुनाव आयोग सँ सम्पत्ति नुकेलनि लालू
समाचार साभारः न्युज १८ आनलाइन बिहार बीजेपी नेता सुशील मोदी द्वारा राजद प्रमुख लालू प्रसाद यादव आर हुनक परिवार पर संपत्ति नुकेबाक आरोप लगबैत सोशल मीडिया केर माध्यम सँ कतेको रास सवाल पूछल गेल अछि. सुशील मोदी केर फेसबुक पर जारी एक पोस्ट मे प्रश्नक कतार लागल अछि, जाहिमे ओ ईहो पूछलनि अछि जे कि एहि खातिर नोटबंदीक […]
जानकी नवमी पर राष्ट्रीय छुट्टीक घोषणा कएल जायः मिथिला राज्य निर्माण सेना
दरभंगा, मार्च २२, २०१७. मैथिली जिन्दाबाद!! मिथिला राज्य निर्माण सेना द्वारा आइ दरभंगा मे जिला भाजपा कार्यालय मे जिलाध्यक्ष हरि सहनी केँ जानकी नवमी लेल राष्ट्रीय छुट्टीक मांग केन्द्र सरकार धरि पहुँचेबाक लेल हस्तान्तरण कएल गेल अछि। एकटा स्मारपत्र जाहि मे कहल गेल अछि जे जानकी नवमी बिल्कुल राम नवमीक तर्ज पर राष्ट्रीय छुट्टी हेबाक […]
नहि रहलाह सदरे आलम, मिथिला राज्य आन्दोलनक कर्मठ नेता छलाह
दरभंगा, मार्च ७, २०१७. मैथिली जिन्दाबाद!! अखिल भारतीय मिथिला पार्टीक प्रदेश अध्यक्ष सदरे आलम खान केर काल्हि ६ मार्च संध्याकाल दुखद निधन भऽ गेलनि। प्राप्त समाचार अनुसार अपन मूल ग्राम रामपूरा मे छलाह आर संध्याक समय तबियत खराब भेलापर परिवारक लोक दरभंगाक कोनो निजी क्लिनीक मे भर्ती करेलकनि, ओतय हृदय गति रुकि जेबाक कारण हुनकर […]
मिथिला सँ अबधवासी केँ याद पाड़य आयल छीः संजीब झा
सहरसा, फरबरी १९, २०१७. मैथिली जिन्दाबाद!! उत्तर प्रदेश केर विधानसभाक चुनाव मे मिथिलाक कार्यकर्ता लोकनि केँ सेहो भारतीय जनता पार्टी नेतृत्व द्वारा चुनाव प्रचार मे भरपूर उपयोग कएल जा रहल अछि। सहरसाक पूर्व विधायक संजीब झा सेहो एहि प्रचार मे शामिल छथि आर ओ कहलैन अछि जे ई एकटा बड नीक अवसर भेटल जेकाँ बुझा […]
जननायक कर्पूरी ठाकुर केर जन्मोत्सव पर सीधे पटना सँ
रवीन्द्र भारती, खजौली, मधुबनी। जनवरी २५, २०१७. मैथिली जिन्दाबाद!! जननायक कर्पूरी ठाकुर केर जन्मोत्सब पटनाक श्रीकृष्ण मेमोरियल हाॅल मे भव्य समारोहक संग बिहारक सत्ताधारी जनता दल युनाइटेड (जदयू) द्वारा मनायल गेल अछि । एहि समारोह केर मुख्य अतिथि जदयू केन्द्रीय नेता शरद यादव तथा विशिष्ट अतिथि वशिष्ट नारायण संग-संग जदयू पार्टी केर मुखिया बिहारक मुख्य मंत्री […]
आधारशिला नहि – आकाशवाणी चाहीः मिथिला राज्य निर्माण सेना
दरभंगा, जनवरी १६, २०१७. मैथिली जिन्दाबाद!! विगत किछु दिन सँ डीडी मैथिली सहित प्रसार भारती द्वारा क्षेत्र, क्षेत्रीयता आ भाषा, कला, जनजीवनक विकास लेल आकाशवाणी केन्द्र आदिक मांग मिथिलाक्षेत्रक विभिन्न जिला मे उठय लागल अछि। हालहि संपन्न साहित्यांगन नामक संस्थाक एक बैसार मे एहि मांग पर आवाज उठैत देरी मानू जेना ई जन-गण-मन केँ छूबि गेल […]
मिथिला राज्य निर्माण सेना द्वारा कर्पुरी चौक पर संकल्प सभा
दरभंगा, जनवरी १५, २०१७. मैथिली जिन्दाबाद!! मिथिला राज्य निर्माणार्थ संघर्षरत अभियानी संस्था मिथिला राज्य निर्माण सेनाक पूर्व घोषित कार्यक्रम ‘संकल्प दिवस’ दरभंगाक कर्पुरी चौक पर सभारूप मे आयोजित कैल गेल। एहि सभा मे आयोजक संस्थाक अध्यक्ष डा. रंगनाथ ठाकुर सहित राष्ट्रीय एवं क्षेत्रीय पदाधिकारी लोकनिक नीक सहभागिता छल। एहि अवसर पर सभा केँ सम्बोधित करैत […]
गुआहाटी मे मिथिला राज्य लेल तिल-गुड़ खा कय संकल्प लेलनि
गुआहाटी, जनवरी १५, २०१७. मैथिली जिन्दाबाद!! पृथक मिथिला राज्य केर माँग केँ लऽ कय चलि रहल देशव्यापी आन्दोलन मे भाग लैत काल्हि तिला-संक्रांतिक शुभ दिवस पर गुवाहाटी मे रहनिहार प्रवासी मैथिल समाजक लोक “संकल्प-दिवस” केर रुप मे मनौलनि अछि । मिथिला राज्य निर्माण सेनाक गुआहाटी यूनिट केर तत्वावधान मे आयोजित एहि संकल्प सभा मे पूर्वोत्तर राज्य मे […]
जिला पार्षद द्वारा मिथिला राज्यक समर्थन, विधायक सँ सेहो अपील
दरभंगा, नवम्बर ३०, २०१६. मैथिली जिन्दाबाद!! महात्मा गाँधीक प्रसिद्ध उक्ति जे पंचायती राज मे स्थानीय जनप्रतिनिधिक आवाज सीधे जनताक आवाज थीक आर ओहि पर संघीय गणराज्यक सब निकाय केँ पूरा-पूरा ध्यान देबाक चाही – ठीक एहि उक्ति अनुरूप मिथिला राज्य निर्माण सेना द्वारा दरभंगा व आसपास केर ५ जिलाक स्थानीय त्रिस्तरीय पंचायती निकायक समिति सँ […]
मिथिला राज्य निर्माण वास्ते मुख्यमंत्री नीतीश केँ ज्ञापन देलक मिरानिसे
दरभंगा, नवम्बर १७, २०१६. मैथिली जिन्दाबाद!! मिथिला राज्य निर्माण सेना द्वारा बिहारक मुख्यमंत्री नीतीश कुमार केँ मिथिला राज्य निर्माण करबाक लेल ज्ञापन पत्र सौंपलक अछि। मिरानिसे केर अध्यक्ष डा. रंगनाथ ठाकुर केर नेतृत्व मे एकटा शिष्टमंडल दरभंगा समाहरणालय पर पहुँचिकय मुख्यमंत्री नीतीश कुमार केर हाथ मे ज्ञापन पत्र सौंपलनि। सेनाक शिष्टमंडल मे शामिल महासचिव राजेश झा […]


text:
प्राप्त जानकारी केर मुताविक, मृतका विशौल के सुगिया देवी केर बिआह चंपा गामक रंजीत यादव सँ एहि बरख अप्रैल माह म' भेल छल। बिआह के किछु दिनक बाद सँ सासुरक लोग सभ हुनका प्रताड़ित करब शुरू क' देलनि। हुनका ऊपर नैहर सँ पाई आ जेवर आनबाक लेल दबाव बनबे लागलनि। पाई आ जेवर आनबा म' असमर्थ सुगिया देवी क' सभ मिल जरा देलनि।
मृतका के पिता कहलनि कि घटना के पहिने सिगिया के सासुरक लोग सभ फोन करि कहलनि कि अहाँक बेटी घर सँ कतो पड़ा गेल छथि। मुदा हमर बेटी कोनो तरहे अप्पन माँ क'फोन करि बतौलनि कि माँ हमरा बचा लिआ, हमर पति आ सास- ससुर हमरा घर म' ने बंद करि ज़रा देना छथि।
ओनाकि मृतका मौत सँ पहिने पूरा घटना अस्पताल म' अप्पन परिजन सभके सेहो बतौलनि। जाहिमे ओ अप्पन पति व सास- ससुर द्वारा ज़रा क' मारबाक गप कहली। परिजन सभ हुनकर बयान क' मोबाइल म' रिकॉर्ड क' लेलनि। एहि बाबत बेनीपट्टी डीएसपी पुष्कर कुमार कहलनि कि प्राथमिकी केर प्रक्रिया चैल रहल अछि। ओनाकि आरोपी पति सेहो जरल छथि जिनकर गुप्त इलाज चैल रहल अछि। जिनकर गिरफ्तारी लेल छापामारी सेहो चैल रहल अछि। आरोपी सभ पर जल्दे कार्रवाई होयत।


text:
डॉ. कैलाश कुमार मिश्र
सविता झा खानक एक लघु जिज्ञासा जे दीर्घ बहस के जन्म दैत अछि, छल: “ अंधरा-ठाढ़ी गामक नाम में अंधरा शब्द आंध्र सं सम्बंधित अछि की?”
एहि सबाल के बहुत हल्लुक आ गंभीर प्रतिक्रिया एनाई शुरू भ गेल। किछु लोक बहकल जबाब देलनि त गंभीर लोक ओकरा सम्हारैत ठीक केलनि। इतिहासकार सं साहित्यकार सब जुटि गेलनि।
एहि प्रश्न केर अन्तिम निष्कर्ष ई भेल जे चूँकि राजानृग(आन्हर)के राजधानी छलै ठाढी तैं नामकरण एहन भेल (डॉ. उषा किरण खान)। एहि बात के स्पष्टीकरण दैत इशनाथ झा लिखैत छथि:“पंडित वाचस्पति मिश्र नृग नामक राजा केँ अपन आश्रयदाता कहैत छथि जेदशम शताब्दी मे आंध्रप्रदेश सँ सेनासहित आबि एतय राज्य स्थापित केने छलाहआ नाम छल --- आंध्रस्थली। वाचस्पति राजपंडित छलाह। कालक्रमे अपभ्रंशभेल अन्हराठाढ़ी। जखन.दू टोल मे विभक्त भेल अन्हरा आ ठाढ़ी!”
हमरा भेल, अहि पर बहुत किछु करबाक जरुरत अछि। कनि-मनि अपन जिज्ञासा आ विषय के ज्ञान के कारण हमरो भेल जे किछु लिखी। गाम अथवा शहर केर जतेक निक इतिहास ततेक निक ओकर नामक इतिहास। नामक इतिहास बहुत अर्थ में स्थानक इतिहास सं पैघ आ गूढ़ चीज़ होइत छैक। अंग्रेज सब जखन भारत केर जनगणना के प्रारंभ केलक त ओकरा संगे विभिन्न तरहक जाति, कला, आदिक संग गामक एवं स्थानक नाम आ नामकरण के इतिहास, किम्बदन्ति, फोकलोर, आ ओकर तथ्य पर सेहो काज शुरू केलक. एहि परंपरा के बाद में बहुत प्रश्रय नहि देल गेल। यद्यपि किछु मानवशास्त्र, भूगोल विद्वान व्यक्तिगत रूपेँ लागल रहलनि। राँची विश्विद्यालय के मानवशास्त्र केर विद्वान प्रोफेसर ललिता प्रसाद विद्यार्थी भारत के किछु शहर के नामकरण पर एक पोथी लिखला। गया शहर के नामकरण, एकर महत्व आ पवित्र पर एक पोथी लिखलनि "Sacred Complex of Hindu Gaya". Anthropological Survey of India के पूर्व निदेशक आ शान्तिनिकेतन केर कुलाचार्य प्रोफेसर सुरजीत सिन्हा अपन एक टीम बना ओहि में प्रोफेसर बैद्यनाथ सरस्वती, प्रोफेसर महापात्रा, प्रोफेसर G. S. Negi आदि के सहायता सँ बनारस के नामकरण, बनारस के घाट, पंडित, सन्यासी आ विधबा पर बहुत नीक काज केलनि। बनारस हिंदू विश्विद्यालय के भूगोल शास्त्र के विद्वान प्रोफेसर राणा पी बी सिंह आ राँची विश्वविद्यालय के प्रोफ़ेसर माखन झा सेहो एहि तरहक काज केलनि। माखन झा के काज जनकपुर पर ठीक ठाक छनि।
इलाहाबाद विश्वविद्यालय के मानवशास्त्र के विभागाध्यक्ष प्रोफेसर विजय शंकर सहाय (आब सेवानिवृत्त) सेहो एहि विषय पर नीक काज क रहल छथि। गँगानाथ झा संस्कृत शोध संस्थान इलाहाबाद के निदेशक प्रोफेसर गया चरण त्रिपाठी जगन्नाथ पुरी के मंदिर प्रांगण, पूजा पद्धति, आदिवासी आ ब्राह्मण (सबरा आदिवासी आ ओड़िया ब्राह्मण) के बीच शेयर्ड फोकलोर, पूजा पद्धति, कला, आदि पर बहुत सूक्ष्म काज केने छथि। हुनकर पोथी, "Communication with Gods" एक आश्चर्यजनक काज अछि।
प्रोफ़ेसर नागस्वामी, "बृहदेश्वर केर मंदिर प्रांगण" पर, किछु विद्वान वृन्दावन के प्रसिद्ध मंदिर "गोविन्ददेव" जकर निर्माण मानसिंह द्वारा करायल गेल छल पर काज केने छथि।
श्रीवत्स गोस्वामी (बृन्दावन शोध संस्थान) ब्रजप्रकल्प, 56 भोग आ समस्त ब्रज महिमा पर अभूतपूर्व काज क रहल छथि। अहि तरहक अनेक काज अछि जे भूगोल सँ आगा बढ़ि भाव-भूगोल दिस चर्च करैत अछि।
भारतीय गाम आ शहर के नामकरण में महाभारत आ रामायण के बहुत नीक भूमिका भेटत। कुरुक्षेत्र, करनाल, इंद्रप्रस्थ, गुरुग्राम (गुरगांव), अंग, गंधार (कंधार), आदि महाभारत सँ संबंधित नाम अछि। उज्जैन लग एक जगह छैक नागदा। कहल जाइत छैक परीक्षित के सांप कटला बाद अर्जुन सब सांप के एक ठाम एकत्रित के जरा देलथिन। नाग दहलैक तांहि नागदा भेलैक।
तहिना रामायण सँ अयोध्या, लंका, मिथिला, जनकपुरी, सीतामढ़ी, आ ने जानि की की स्थान व्याप्त अछि। तुलसीदास के समय वाराणसी में रामायण में वर्णित प्रदेश आ क्षेत्र के नाम पर जगह के नाम राखल गेलैक। मिथिला में अनेक गाम आ स्थान के नाम रामायण सँ लेल गेल अछि। एहि पर चर्च थोड़ेक काल बाद।
बृन्दावन सँ बरसाने के बीच एक गाम छैक "संकेत"। संकेत के राधा के नैहर मानल जाइत छैक।
एकरा अलावे अनेक चीज़ पर नामकरण होईत छैक। मध्य प्रदेश में एक जगह छैक "मंदसौर"। एक समय में ई बहुत पैघ व्यवसायिक शहर छलैक। एकाएक व्यवसाय में मंदी आबि गेलैक। भेलैक जे सूर्य आब जेना रुसि रहलथिन आ मंद भ गेलथिन। लोक आब एहि स्थान के छोड़ि आन ठाम पलायन कर लागल। मंदी सँ एकर नाम मंदसौर भ गेलैक।
रांची के अगल-बगल में अदौ सँ लौह अयस्क भेटैत छैक। ओतै केर आदिवासी रौट (wrought iron) के निकालबाक आ व्यवहार के कला में माहिर छ्ल। मुंडा जनजाति केर भाषा मे लौह अयस्क के अर्चि कहल जाइत छैक जे बाद में राँची भ गेलैक।
सिमडेगा सँ थोड़ेक दूर एक गर्म झरना छैक। जतय पाथर केर।चूल्हा बनल छैक। एकरा बारे में एहेन मान्यता छैक जे वनवास के समय सीता जी अतै रुकल छलि आ भोजन बनबैत छलि। एकरा "रामरेखा धाम" कहल जाइत छैक। एहनो मान्यता छैक जे बानर दल में ओरांव आदिवासी सेहो छ्ल। ओ सब राम के बहुत प्यार सँ "ओ राम, ओ राम" कहैत छ्ल
बाद में आकर नाम ओराम भ गेलैक जे आई अपभ्रंष भ "ओरांव" भ गेल छैक।
राजा उदय प्रताप सिंह के नाम सँ उदयपुर; जय सिंह के नाम सँ जयपुर बनल अछि। राजस्थान में एक राजा छलाह - महाराजा बिक्रम सिंह। हुनका लोक प्यार सँ बिका कहैत छलनि। बिक्रम केर एक प्रिय भील गड़ेरिया - नेरा- छलनि। बचपन के मीत सेहो। एक बेर बीका के विपत्ति एलनि। राज पाट किछु दिन लेल हाथ सँ चलि गेलनि। घनघोर जंगल मे नुकायल रहलनि। ओहि समय मे नेरा हुनकर सब तरहे मदति केलकनि। बाद में बिका के दिन घुरलनि। एक पैघ शहर अपन राजधानी लेल बनेलनि। ओहि शहर के नाम अपन नाम आ नेरा के नाम सँ मिला क रखलनि - बीकानेर। दुनू अमर भ गेला।
चंडी देवी के नाम पर चंडीगढ़; श्यामला देवी के नाम पर शिमला; नैना देवी के नाम पर नैनिताल केर नाम परल अछि।
कन्नड़ भाषा मे उडु के अर्थ घर होईत छैक। अतै बँग्लादेवी के नाम पर बंगलुरू; माँगलादेवी के नाम पर मंगलुरू बनल अछि।
आब मिथिला दिस आबी। मिथिला में अनेक गामक नाम रामायण पर अछि। सौराठ के लोक सौराष्ट्र केर अपभ्रंश मनैत छथि। सौराष्ट्र केर अर्थ भेल एक सौ राष्ट्र। कहल जाइत अछि जे सीताक स्वयंवर सौराठ में भेल छलनि। मान्यता के हिसाबे 100 राष्ट्र के राजकुमार ओहि में आयल छला।
सीताक स्वयंवर में सात लाख आदमी दर्शक छलथि। हुनका सबके एक स्थान में रहबाक सामुदायिक व्यवस्था कैल गेल छ्ल। ओ स्थान रहिका सँ उत्तर सतलखा अछि।
राजा जनक के भाई छलथिन कनक। हुनक आश्रम जतय छलनि तकरा कनैल कहल जाइत छैक। शिबजी के धनुष जकरा राम भंग केलनि से सौराठ सँ दक्षिण दिशा में राखल गेल रहैक। आई ओहि स्थान पर धनुखी नामक गाम बसल अछि।
सीता प्रतिदिन मंगलबनी नामक फ़ुलवारी में फूल लोढय अपन सखि बहिनपा सँग जाइत छलि। ओ मंगलबनी आब मंगरौनी भ गेल।
तहिना वैदिक समय के एक पैघ ऋषि उत्तिष्ठ एक सिद्धपीठ में तपस्या करैत छलनि। हुनकर नाम पर उत्तिष्ठ पीठ बनल जे बाद में अपभ्रंश में उचैठ भ गेल।
जखन बज्रयान के समय मे बौद्ध भिक्षु सब नेपाल देने भारत मे (मिथिला) में प्रवेश केलक त कतेक तंत्र क्षेत्र बनल। धामि, भगता आदि के प्रभाव भेलैक। एक पूरा धामि के पट्टी बनल जकरा आई काल्हि धमियापट्टी कहल जाइत अछि।
एक एहेन गाम जे धनगर खेत सँ भरल छ्ल। पर्याप्त मात्रा।में।नदी कर जल उपलब्ध छलैक। भूसा के ढेरी देख एकर नाम।भुसकौल पड़ि गेलैक। भुसकौल दरभंगा तरसराय के बीच ककरघाटी रेलवे स्टेशन लग एक सुव्यस्थ गाम अछि।
युद्ध के समय एक ठाम रथ के पहिया अर्थात "रथिका" बनैत छ्ल जकर प्रयोग युद्ध भूमि में होईत छलैक। रथिका बाद में अपभ्रंस बनि "रहिका" भ गेल।
अहिना एक गाम अछि नागदह। नागदह डॉ शुभद्र झा के गाम अछि। एहि गाम के नागदह होबाक एक आश्चर्यजनक दंतकथा छैक। मान्यता छैक जे कहियों एहि गाम में एक महिला गर्भवती भेली। जौं-जौं हुनकर प्रसव के समय नजदिक भेलनि तौं-तौं हुनकर शरीर स्याह भेल गेलनि। जखन बच्चा भेलनि त मनुखक बच्चा के बदला एकटा नाग जन्म लेलकनि। जन्म लैत नाग खेत आ जंगल-झाड़ दिस भागि गेल। ई महिला आब ठीक भ गेली। बाद में हुनका दू पुत्र जन्म केलकनि। जखन बेटा पैघ भेलनि त दुनू भाई अपन जमीन आ सम्पति के बटबारा करे लगलनि। दू टा ढेर बनायल गेल। मुदा ढेर अपने मोने 3 भ जैक। पंच सब परेशान। बाद में हुनकर माय कहलथिन: "देखू, अहाँक एक भाई नाग छथि। तांहि तेसर कुड़ी हुनकर बनि रहल अछि। अहाँ सब हुनकर आराधना करु।"
मायक बात मानि दुनू भाई हाथ जोड़ि नाग के आराधना केलथि। नाग आबि तेसर कुड़ी में बैस रहल। बहुत दिनक बाद ओ नाग मरि गेल। नाग के मनुख जकाँ अग्नि संस्कार कैल गेल आ ओहि स्थान के पवित्र मानि गामक निर्माण कैल गेल। तांहि एहि गामक नाम पर्ल नागदह।
कपिलेश्वर के बारे में कहल जाइत अछि जे कपिल मूनि एहि लिंग के स्थापना अपने हाथें केलनि। कपिल के ईश्वर ताहिं कपिलेश्वर।
हम 1997 सँ 2002 धरि UNESCO Chair केर फेलो रही आ UNESCO-UNDP आ भारत सरकार के सहयोग सँ करीब 100 गामक अध्ययन केने रही। बाद में 100 गाम के हमरालोकनि 14 विभिन्न नाम सँ वर्गीकृत कैल:
1. पहिल गाम: अरुणाचल में एक गाम छैक "आदि"। आदि सँ भारत शुरू होइत छैक तांहि ओकर नाम "पहिल गाम"।
2. अंतिम गांव: उत्तराखंड में माना नामक गाम छैक। ई गाम अंतिम गांव छैक। एकर बाद चीन शुरू भ जाइत छैक।
3. भूदान गाम: भूदान गांव ओहेन गाम छैक जे जमीन विनोबा भावे के लोक श्रद्धा सँ दान में द्वलथिन।
4. कला ग्राम: अहि के अंतर्गत ओहेन गाम अछि जे कुनो ने कुनो कला के लेल जनल जाइत अछि।
5. विद्वानक गाम: मिथिला सँ सौराठ, सरिसब पाही, महिसी आदि गाम एहि श्रेणी में अबैत अछि। एहि सब गाम के कम सँ कम हज़ार वर्ष के इतिहास छैक।
6. हार्ड (कठोर) गाम: किछु एहेन गाम भेटल जतय बहुत दिन सँ लोक में आपसी झंझट, खुना-खूनी के माहौल रहैक। माओ नक्सल के प्रभाव आदि। चारु दिस शान्तिक अभाव। एहेन गाम के हार्ड गाम के श्रेणी में राखल गेल।
7. सॉफ्ट (मृदुल) गाम: जहानाबाद में एक गाम एहेन भेटल जकरा अगल बगल में बहुत रक्तपात होईत रहैक, नक्सली हिंसा, रणवीर सेनाक आक्रमण, मुदा ताहि सब घटना के कुनो दुष्परिणाम एहि गाम पर नहि रहैक। गामक लोक कतेक सौ साल सँ आपसी प्रेम, आ भ्रातृत्व में रहैत आबि रहल छलनि। एहेन गाम आनो ठाम भेटल। एहि तरहक गाम के सॉफ्ट गामक श्रेणी में राखल गेल।
8. पर्यावरण सँ सुसज्जित गाम: किछु गाम अरुणाचल, सिक्किम आ हिमाचल में एहेन भेटल जे प्रकृति सँग तारतम्य स्थापित करैत च्छ्ल। पुड्डुचेरी में नलबद्दु नामक मल्लाहक एक गाम गेल रही। ओतै केर माल्लाह समुद्र सँ माछ मारि ओकरा बेचि अपन गुजर करैत अछि। गामक माल्लाह समुद्र के बालू के रंग देखि बुझि जाइत अछि जे कतेक काल मे कतेक बेग आ कुन दिशा सँ कतेक प्रलयंकारी तूफ़ान आबि सकैत अछि। अपन।अहि ज्ञानक कारणे ओ सब आई धरि कोनो तरहक भीषण दुर्घटना के शिकार नहि भेल अछि। समय रहैत अपना के समुद्र सँ बाहर आनि लैत अछि, नाव के कात क लैत अछि।
9. जंगली जड़ी-बूटी आ औषधि सँ युक्त गाम: केरल, सिक्किम में किछु एहेन गाम भेटल जकर सब लोक जड़ी-बूटी के संकलन में लागल छ्ल आ ओकर ज्ञान आ व्यवसाय सँ अपन जीविका चलबैत छ्ल।
अहि तरहे अहुँ सँ लोक बहुत तरहक गाम आ ओकर संस्कार के लोककंठ सँ बजैत अछि।
कहबाक तात्पर्य ई जे गामक नामकरण पर सामाजिक, लोक परम्परा, इतिहास आदि के साथ लय एकिकृत भ काज करबाक आवश्यकता अछि। एहि सँ बहुत रोचक जानकारी भेट सकैत अछि।


text:
पटना। बिहार मे बढि रहल मूर्ति चोरी आ ग्रंथ चोरी क मामला आब सरकार लेल परेशानीक कारण भ गेल अछि। सत्तारूढ जदयू क पार्षद सेहो एहि मामला पर सरकार क उदासीनता पर सवाल ढार क रहल छथि। दरभंगा स्थित कामेश्वर सिंह संस्कृत विश्वविद्यालय स चोरी भेल विद्यापतिक हस्तलिखित पदावली आ ग्रहण मालाक मामला एक बेर फेर गरम भ गेल अछि। एहि संबंध मे विधान पार्षद विनोद चौधरी सरकार स सवाल केलथि अछि। चौधरी सदन मे सरकार स पूछलाह अछि जे आखिर एहि धरोहर क चोरी क मामला क जांच कोन अवस्था मे अछि आ सरकार एकरा लेल की प्रयास करि रहल अछि। श्री चौधरी कहला जे दरभंगाक आइजी एहि मामला कए देख रहल छथि। विधान परिषद क सभापतिक क आदेश मे एहि मामला कए दरभंगा रेंजक आइजी कए सौंपल गेल छल, मुदा पांचटा ग्रंथ मे स कोनो ग्रंथक बरामदगी एखन धरि नहि भ सकल अछि। ज्ञात हुए जे आचार्य किशोर कुनाल क कार्यकाल मे विश्वविद्यालयक पुस्तकालय स मिथिला क धरोहर रूपी ग्रंथ सब चोरी भ गेल छल। चोरीक घटनाक किछु दिन बाद किशोर कुनाल कुलपति पद स त्यागपत्र क देलथि। स्थानीय लोक सरकार स एहि मामलाक जांच सीबीआइ स करेबाक मांग करैत रहल अछि, मुदा सरकार एकरा एकटा सामान्य चोरी मानैत रहल अछि। किछु खास लोकक दबाव पर पुलिस जांचक बाद एहि मामला मे बंद क देने छल, मुदा दरभंगाक स्थानीय लोक आ पत्रकारक विरोध पर एहि मामला कए फेर स खोलल गेल आ आइजी एक एकर जांचक जिम्मा देल गेल, मुदा एकर बावजूद जांच प्रगति असंतोष जनक अछि।
मुख्य पृष्ठ समाचार ग्रंथ चोरी मामला पर सरकार स सवाल


text:
१५म अन्तर्राष्ट्रीय मैथिली सम्मेलन द्वारा राजविराज मे १३ सूत्रीय माँग सहितक घोषणापत्र जारी
दिसम्बर २६, २०१७. मैथिली जिन्दाबाद!!
विदिते अछि जे भारतक संविधान केर अष्टम् अनुसूची मे मैथिली केँ स्थान (मान्यता) देलाक तिथि २२ दिसम्बर केँ ऐतिहासिक आ अविस्मरणीय बनेबाक लेल अधिकारकर्मी – अभियानी लोकनि द्वारा डा. बैद्यनाथ चौधरी बैजूक अगुवाई मे प्रत्येक वर्ष २२ आ २३ दिसम्बर केँ अन्तर्राष्ट्रीय मैथिली सम्मेलन केर आयोजन भारत ओ नेपालक विभिन्न स्थान पर आयोजन होएत आबि रहल अछि। एहि वर्ष २०१७ मे ई आयोजन नेपालक सप्तरी जिलाक मुख्यालय राजविराज मे मैथिली साहित्य परिषद् केर आयोजन मे सफलताक संग सम्पन्न भेल अछि।
१५म अंतर्राष्ट्रीय मैथिली सम्मेलनक पहिल दिवस राजविराज नेपाल में नगर शोभायात्रा सँ आरम्भ होएत नागरिक उड्डयन मंत्री जितेंद्र देव द्वारा उद्घाटन आ महासचिव डॉ बैद्यनाथ चौधरी बैजू ओ आयोजक समिति मैथिली साहित्य परिषदक अध्यक्ष अशोक कुमार झाक अध्यक्षता में दुनू पारक मैथिलीभाषी लोकहित एवं मिथिलाक लोकसंस्कृति केर संरक्षण हेतु आवश्यक पहल आदि पर केंद्रित विचार गोष्ठी व सांस्कृतिक कार्यक्रम केर आयोजन संग सम्पन्न भेल।
लगभग २०० प्रतिनिधि संग आरम्भ ई अंतरराष्ट्रीय सम्मेलन द्वारा भारतक संविधान केर अष्टम अनुसूची में मैथिली भाषा केँ सम्मानपूर्वक शामिल करबाक लेल पूर्व भारतीय प्रधानमंत्री अटल बिहारी वाजपेयी व समस्त भारतीय संसद ओ भाषा अभियानी संग साहित्यकार आ विद्वान लोकनि केँ धन्यवाद आ आभार प्रकट केलक, तहिना नेपालक संविधान में सेहो मैथिली केँ दोसर राजभाषा बनेबाक आ लोकसेवा आयोग में पर्यन्त एहि भाषा केँ मान्यता प्रदान करबाक अपेक्षा आ मांग राखल गेल। प्रदेश २ केर राजभाषा मैथिली संग अन्य भाषा केँ प्रयोगक आधार पर मान्यता भेटय, एहि सम्मेलन सँ स्पष्ट कयल गेल। मिथिला नाम समावेश कय अपन गरिमामय इतिहास केँ सम्मान देबाक काज संघीय नेपालक प्रदेश २ केर विधानसभा द्वारा पारित होयबाक बाट प्रशस्त भेलापर सभासद लोकनि प्रसन्नता व्यक्त कयलन्हि।
मुख्य अतिथि मंत्री जितेंद्र देव मैथिली भाषा नेपालक सबसँ प्राचीन आ साहित्य तथा व्याकरण संग शब्दकोश सम्पन्न भाषा मानैत संविधान में भाषा सँ जुड़ल संशोधन आवश्यक रहबाक तथ्य रखैत एहि लेल समुचित सहमति बनेबाक प्रतिबद्धता प्रकट कयलाह। महासचिव बैजू भारत सरकार सँ मैथिली कोना अपन सामर्थ्य सँ संविधान में मर्यादित ढंग सँ स्थान प्राप्त कयलक, एहि लेल केहेन संघर्ष कयल गेल, ताहि पृष्ठभूमि पर चर्चा करैत नेपाल सरकार सँ अपील कयलाह जे जाहि देशक दोसर सर्वाधिक बाजल जायबला भाषा सेहो मैथिली हो ओतय त ई अधिकार सहजहि मानि प्राकृतिक न्याय होयबाक चाही। आयोजक समिति मैथिली साहित्य परिषद राजविराज केर संयोजक शुभचन्द्र झा, संयोजन सहयोगी करुणा झा, श्याम सुंदर यादव पथिक, देवेन्द्र मिश्र, प्राज्ञ राम भरोस कापड़ि भ्रमर, मुखीलाल चौधरी, गोपाल झा, निराजन झा, नवीन मिश्र, पूनम मैथिल, राजकुमार महतो, राधा मंडल, वसुन्धरा झा, आशा झा, पिंकी मेहता, अजय कुमार सिंह, प्रवीण नारायण चौधरी, विरेन्द्र झा, जयराम यादव यदुवंशी आदि तथा भारत दिशि सँ आयल डॉ बुचरू पासवान, चन्द्रेश, उदय शंकर मिश्र, दीपक झा, पं. कमलाकान्त झा, जीवकान्त मिश्र, विनोद कुमार झा, प्रो. चन्द्रशेखर झा ‘बूढाभाइ’ सहित दर्जनों विद्वान तथा साहित्यकार अभियानी लोकनि अपन महत्वपूर्ण विचार रखलाह।
शोभायात्रा केर वर्णन करैत डॉ बैजू कहलनि जे मौसमक प्रतिकूलता रहितो हजारों आम जनमानस के सहभागिता उत्साहवर्धक आ विशिष्ट अनुभव देलक। राजविराज केर जनमानस में मातृभाषा आ मातृभूमि मिथिला प्रति ई सिनेह बहुत प्रभावशाली लागल। ओहिना नहि ई नेपालक नवनिर्माण में अग्रणी भूमिका खेलाइत अछि, एतुका लोक में राजनीतिक अधिकार प्रति सचेतना केँ ओ भरपूर सराहना कयलनि।
कार्यक्रमक अंतिम सत्र में सांस्कृतिक संध्या भेल जाहि में कुंजबिहारी मिश्र, विरेंद्र झा, मुनचुन देव, संगीता देव, नवीन मिश्र, कैलाश झा, आदि अनेक गायक तथा विभिन्न विद्यालयक बाल-बालिका सहित रंगदर्पण केर कलाकार लोकनिक रंगारंग नृत्य प्रस्तुत कयल गेल। मैथिली जिन्दाबाद सँ नेपालक कलाकार सभक प्रस्तुति देखिकय गदगद महासचिव बैजू कहलनि कि एहि पार कला प्रति आम लोकक झुकाव सँ प्रेरणा भेटैत अछि, एहि तरहक कला सेवा भावना ओहू पार विद्यालय आ संस्थागत ढंग सँ कयल जेबाक जरूरत अछि।
हरेक वर्ष एहि सम्मेलन सँ समाज, साहित्य, संस्कृति आदिक प्रति उत्कृष्ट योगदान कयनिहार व्यक्तित्व सब केँ ‘मिथिला रत्न’ उपाधि सँ सम्मानित कयल जाएछ। एहि वर्ष ई सम्मान इतिहासविद् प्रा. डा. हरिकान्त लाल दास (राजविराज), संचारक्षेत्र मे मैथिली दर्पण सँ क्रान्तिक प्रसार कयनिहार दीपक झा (मुम्बई), १५ वर्ष सँ सामाजिक कूरीति दहेज तथा बाल विवाह प्रथाक विरोध मे कार्यरत भोर संस्थाक संस्थापक राजकुमार महतो (सर्लाही), स्व. वाणी मिश्र (मूल तिलाठीवासी आ बहुत कम उमेर मे अनेकानेक साहित्यिक रचनाक प्रकाशन) केँ मरणोपरान्त, मैथिलीक वरिष्ठ गायक रामा मंडल (विराटनगर), मैथिली संस्कृति केँ अपन कला सँ चमकेनिहाइर अभिनेत्री डोली सरकार (राजविराज) तथा एकल नाट्य परम्पराक प्रसिद्ध रंगकर्मी सरिता साह (महोत्तरी) केँ देल गेलनि अछि।
पटना सँ शिव कुमार ठाकुर केर नेतृत्व मे तथा स्थानीय प्रकाशनक पोथी सभक प्रदर्शनी लगाओल गेल छल। एहि मे मैथिली पोथीक संग-संग मिथिलाक विशेष जनेउ, पाग, दोसल्ला आ मिथिला चित्रकला, गीत-संगीत तथा फिल्म आदिक सीडी सेहो उपलब्ध कराओल गेल छल। स्थानीय अनुपदास धर्मशाला मे आयोजित उपरोक्त समारोह मे हजारों आम जनमानसक सहभागिता देखल गेल छल। उल्लेख्य पोथीक बिक्री सेहो उत्साहवर्धक भेल। अतिथि सब केँ ठहरेबाक व्यवस्था सँ लैत भोजन-भात आ स्वागत-सत्कार लेल राजविराजक आयोजन समिति, विशेष रूप सँ करुणा झा, सतीश दत्त, पंकज झा आ अध्यक्ष शुभचन्द्र झा सहित अन्य कार्यकारिणी सदस्य लोकनि दिन-राति एक कयकेँ कार्यक्रम सफल बनौलनि।
सम्मेलन केर दोसर दिवस आइ विचार गोष्ठी, कवि सम्मेलन तथा सांस्कृतिक कार्यक्रम केर आयोजन कयल गेल। प्रथम सत्र मे परिचर्चा गोष्ठीक विषय ‘नेपालक प्रदेश संख्या २ केर राजकाजक भाषा मैथिली’ पर चर्चा भेल। एहि चर्चा मे डा. रेवतीरमण लाल द्वारा वृहत् कार्यपत्र प्रस्तुत करैत नेपालक एकल भाषा नीति सँ वर्तमान संघीय नेपाल मे समस्त मातृभाषा केँ राष्ट्रीय भाषाक रूप मे मान्यता प्रदान करबाक तथ्य स्पष्ट कयल गेल। परन्तु प्रदेश २ केर राजकाजक भाषा मैथिली होयबाक लेल विधान सभा सदस्य लोकनि मे आपसी सहमति बनय ताहि लेल सामान्य अपेक्षा मात्र राखि भोजपुरी भाषी आदि एहि बात पर सहमति देता वा नहि एहेन अजीबोगरीब प्रश्न राखि देल गेल छल। एहि कार्यपत्र पर टिप्पणी करैत प्रा. अमरकान्त झा प्रखर स्वर मे भाषा आ भाषिक पहिचानक महत्व पर प्रकाश दैत नहि सिर्फ प्रदेश २ केर राजकाजक भाषा बल्कि समस्त राष्ट्रहि केर दोसर राजकाज भाषाक रूप मे मैथिली केँ मान्यता भेटक चाही ई मांग कयलनि। भारतक मिथिला सँ टिप्पणीकार प्रो. उदय शंकर मिश्र द्वारा डा. लाल केर कार्यपत्र पर कम मुदा समग्र रूप सँ भाषाक महत्वपर आकर्षक व्याख्यान राखल गेल छल। ओ इजरायल केर हेब्र्यु भाषाक संरक्षण कोना संभव भेल आर अंग्रेजी चरवाहाक भाषा सँ विश्व भाषाक रूप मे कोना परिणति पेलक ताहि सब विन्दु पर रोचक जानकारी सब करौलनि। संगहि, चेतावनी देबाक अन्दाज मे विधायिका केँ जागरुक रहैत अपन भाषाक रक्षा लेल सेहो ओ अपील कयलनि, समय पर चेतना नहि आओत तँ देरी होयत आर मैथिली भाषा मैर जेबाक खतरा अछि, ओ स्पष्ट कयलनि। विश्व भरि मे कोनो भाषा कियैक मरैत अछि, आर ताहि मे मैथिली सेहो अग्रसर कोना अछि – एहि सब विन्दु पर तथ्यपूर्ण संवाद निहित छल प्रो. मिश्रक वक्तव्य मे।
कार्यपत्र पर अन्य ४ गोट टिप्पणी आयल जाहि मे रामनारायण देव, हेमकर सिंह, प्रवीण नारायण चौधरी तथा खुशीलाल मंडल भाग लेलनि। महिला सहभागिता अनुरूप आशा झा अपन विचार रखलैन। टिप्पणी सँ ई स्पष्ट कयल गेल जे मैथिली भाषा अपन सृजनशीलताक सामर्थ्य सँ पोषित रहल अछि, ताहि आधार पर आइयो कोनो आन भाषा सँ बेसी गहिंर आ मजबूत साहित्य, शब्दकोश, व्याकरण आ सृजनकर्मीक अटूट धारा सँ सुसज्जित अछि। अतः एहि भाषा केँ राजकाजक भाषा एकर सामर्थ्यक आधार पर विधायिका केँ बनाबहे टा पड़तनि। प्रदेश २ मात्र नहि, प्रदेश १ मे सेहो मैथिलीभाषी जनमानसक उल्लेख्य संख्या होयबाक कारणे ओत्तहु ई भाषा राजकाजक भाषाक रूप मे मान्यता पेबे टा करत। बीच-बीच मे हिन्दी भाषा, मधेशक मुद्दा आ शहादति देबाक विभिन्न उदाहरणक संग मैथिली भाषा केँ समग्र आन्दोलन बीच खलनायकक भूमिका नहि खेलेबाक हीनभावना सँ ग्रसित विचार सब सेहो राखल गेल छल, परञ्च ध्वनिमत सँ एहि विन्दु पर सम्मेलन जनादेश दैत देखायल जे भाषिक पहिचान अन्य कोनो पहिचान सँ बेसी महत्वपूर्ण होएत छैक, पूर्व मे कयल भूल केँ आगू आरो नहि दोहरा अपन भाषा केँ सुरक्षा प्रदान करब आवश्यक अछि – अतः ई भाषा प्रदेश २ केर राजकाजक भाषा अवश्य बनय, संगहि अन्य मुख्य भाषा यथा भोजपुरी केँ सेहो सम्मानजनक स्थान देनाय अपरिहार्य अछि। एहि सत्रक अध्यक्षता देवेन्द्र मिश्र कयलनि, संचालन सतीश दत्त द्वारा कयल गेल।
एहि १५म सम्मेलन सँ ‘अन्तर्राष्ट्रीय मैथिली सम्मेलन’क १२१ सदस्यीय कार्यकारिणीक घोषणा कयल गेल छल। स्वयं प्रधान महासचिव डा. बैद्यनाथ चौधरी बैजू नव कार्यसमितिक घोषणा कयलाह। नव कार्यसमिति मे मैथिली जिन्दाबाद केर सम्पादक प्रवीण नारायण चौधरी केँ उपाध्यक्ष पद पर मनोनीत कयल गेल अछि, तहिना विराटनगर सँ वसुन्धरा झा, राधा मंडल, आशा झा, डा. शंभुनाथ झा, डा. योगेन्द्र प्रसाद यादव, ई. फूल कुमार देव एवं जफर अहमद जमाली सहित कुल ७ सदस्य केँ कार्यसमिति मे शामिल कयल गेल अछि। नेपालक प्रभारी डा. रामभरोस कापड़ि भ्रमर यथावत् छथि। राजविराज आ जनकपुर सँ सेहो नव सदस्य लोकनिक नाम कार्यसमिति मे शामिल करबाक बात महासचिव बैजू घोषणा कयलन्हि।
नव कार्यसमिति तथा घोषणापत्रक पूर्ण पाठ एहि वीडियो पर उपलब्ध अछिः
https://www.facebook.com/pravin.choudhary/videos/10156731510348492/
१३ बुँदा माँग सहितक घोषणापत्र जारी करैत अन्तर्राष्ट्रीय मैथिली सम्मेलन नेपाल सरकार सँ मैथिली भाषा आ मिथिला संस्कृतिक संरक्षण, संवर्धन ओ प्रवर्धनक अपील केलक अछि। एहि समाचारक अन्त मे एहि घोषणापत्रक सम्पूर्ण उतार राखल गेल अछि।
दोसर दिनक दोसर सत्र मे कवि सम्मेलनक आयोजन छल। एकर अध्यक्षता पूनम मैथिल केलनि। संचालन पंकज झा एवं राधा मंडल द्वारा संयुक्त रूप सँ कयल गेल। एहि सत्र मे लगभग २ दर्जन कवियित्री भाग लेलीह जे आइ धरिक सम्मेलनक पहिल इतिहास छल – महासचिव डा. बैद्यनाथ चौधरी बैजू हर्ष प्रकट करैत कहलनि। राजविराज, विराटनगर, जनकपुर केर अलावे भारतीय मिथिला सँ आयल कवि-कवियित्री लोकनि अपन सुन्दर कविता पाठ सँ मंच केँ बान्हिकय रखलन्हि। कार्यक्रमक अन्त मे नवीन मिश्र, कैलाश झा, मुनचुन देव, पिंकी मेहता, संगीता देव व अन्य गायक, कलाकार, नर्तक आदि द्वारा भव्य सांस्कृतिक संध्या प्रस्तुत करैत १५म अन्तर्राष्ट्रीय मैथिली सम्मेलनक समापन कयल गेल। समस्त आयोजन समितिक सक्रिय सदस्य केँ धन्यवाद दैत डा. बैजू व अन्य विशिष्ट अतिथिक हाथ सँ प्रशंसा पत्र सेहो सब केँ देल गेल।
घोषणापत्रक उतारः
मैथिली साहित्य परिषद, राजविराजद्वारा दिनाङ्क २०७४ पुस ७ आ ८ गते, तदनुसार २२ आ २३ दिसम्वर २०१७ ई. (शुक्र आ शनिदिन), राजविराजमे आयोजित पन्द्रहम् अन्तराष्ट्रीय मैथिली सम्मेलन– २०७४ (ई. सं. २०१७) द्वारा घोषित “राजविराज घोषणा–पत्र”
स्थानीय तह, प्रदेश आ प्रतिनिधिसभाक निर्वाचन सम्पन्न भऽ चुकल अछि । तीन तहक निर्वाचन सङ्गहि नेपाल विधिवत संघीयतामे प्रवेश कएलक अछि । विदिते अछि जे मल्ल राजवंशक कालमे नेपाल उपत्यकामे मैथिली सरकारी कामकाजक भाषा छल आ मल्ल राजालोकनि स्वयम् मैथिलीमे गीत, कविता, नाटक आदिक रचना करैत छलाह । काठमाण्डू, भक्तपुर आ ललितपुरमे सरिपहुँ विद्यमान मण्डलासभ एकर साक्ष्य अछि मण्डला अर्थात नाटक मञ्चन वास्ते निर्मित खुला आकाश निचाक रङ्गमञ्च । मुदा शाहवंशक प्रादूर्भाव सङ्गहि मैथिली भाषा, साहित्य, कला, सँस्कृतिकें विस्थापित कऽ “एउटै भाषा एउटै भेष” क नीति लाधल गेल । मैथिली सङ्गहि भोजपुरी, अवधी, थारु सहितक भाषाक गरदनि मोंकि देल गेल । २ सओ ५० वर्षीय निरंकुश राजतन्त्रात्मक शासन ब्यवस्था मैथिलीक वास्ते “कारी युग” कहल जा सकैछ ।
वि.सं. २०६३ क अन्तरिम संविधान आ २०७२ क संविधानमे सेहो मैथिली भाषाकें सरकारी कामकाजक भाषा आ आनो क्षेत्रमे एकर प्रयोगक वाट अवरुद्ध कएल गेल अछि । तैं मैथिली भाषाकें संघीय, प्रदेश आ स्थानीय तह सहितमे सम्मानजनक अधिकार दिएबाक लेल आयोजित एहि अन्तर्राष्ट्रीय मैथिली सम्मेलनमे सहभागी प्रतिनिधिलोकनि, विद्वत्जन एवम् भाषासेवीक सङ्ग आम मैथिलीभाषी लोकनिक ब्यापक विचार विमर्शक पश्चात् निम्नानुसारक राजविराज घोषणापत्र जारी कएल जाइत अछिः –
१. प्रदेश नं. २ के नामाकरण “मिथिला प्रदेश” आ एहि प्रदेशक सरकारी कामकाजक भाषा “मैथिली” घोषणा कएल जाए ।
२. प्रदेश नं. २ मे मैथिली वहुसंख्यक ब्यक्तिद्वारा बाजए जाएबला भाषा रहितहु भोजपुरी सहितक अन्य भाषा सेहो मातृभाषाक रूपमे वाजल जाइत अछि । अतः भोजपुरी सहितक अन्य भाषाकें सेहो सम्मानजनक अधिकार देल जाए ।
३. प्रदेश नं. १ मे सेहो मातृभाषाक रूपमे मैथिली बाजएबलाक संख्या अत्यधिक अछि । अतः प्रदेश नं.१ क सब तहक सरकारी कामकाजक भाषा मैथिली घोषणा कएल जाए ।
४. मिथिलाञ्चलक धार्मिक, साँस्कृतिक, पुरातात्विक महत्वक स्थलसभक संरक्षण एवम् सम्वद्र्धन कए झापासँ लऽ वीरगञ्जधरि “मिथिला पर्यटन क्षेत्र” घोषणा कएल जाए ।
५. प्रदेश नं. १ आ २ के मैथिलीभाषी क्षेत्रमे अनिवार्य रूपसँ मातृभाषा मैथिलीक माध्यमसँ आधारभूत शिक्षा प्रदान कएल जाए । सङ्गहि माध्यमिक तथा उच्च शिक्षामे अनिवार्य विषयक रूपमे मैथिलीक पठनपाठनक वाध्यात्मक ब्यवस्था कएल जाए ।
६. मैथिली नेपालक दोसर सर्वाधिक बाजल जाएबला भाषा अछि । जकर अटूट आ समृद्ध साहित्य एवम् साँस्कृतिक परम्परा छैक । अतः एहि भाषाकें संघीय, प्रादेशिक आ स्थानिय तहक सेवा आयोगसभक परीक्षामे विषयके रूपमे मान्यता प्रदान कएल जाए ।
७. नेपालमे नेपालीक पश्चात् सर्वाधिक बाजल जाएबला मैथिली भाषाकें संघीय सरकार आ सरकारी निकायमे देशक दोसर राजकाजक भाषा अर्थात राजभाषाक रूपमे मान्यता प्रदान कएल जाए ।
८. मैथिली भाषा आ मैथिली सँस्कृति नेपालक प्राचीनतम भाषा सँस्कृति एवम् सभ्यता अछि । तैं एहि भाषा, सँस्कृतिक संरक्षण, सम्वद्र्धनसँ देशक गौरव बढ़त । अतः मैथिली भाषा आ सँस्कृतिकें संघ, प्रदेश आ स्थानिय तीनू तहद्वारा मान्यता प्रदान कएल जाए ।
९. नेपालमे मैथिली अकादमी स्थापना कए मैथिली भाषा, साहित्य, कला तथा लोक सँस्कृति केर संरक्षण, सम्बद्र्धन एवम् प्रवद्र्धन कएल जाए ।
१०. नेपालक राष्ट्रीय अभिलेखागारमे संरक्षित मैथिलीक प्राचीन पाण्डुलिपि सभक अध्ययन एवम् अनुसन्धानक लेल शोध–वृत्तिक घोषणा कएल जाए आ एहि वास्ते केन्द्र, प्रदेश एवम् स्थानीय तह राज्य प्रदत्त समुचित कोषक स्थापना करए । सँगहि स्वयम् मैथिली भाषाभाषीद्वारा जनस्तरीय अक्षयकोषक स्थापना करबामे तीनू तहक सरकार सहयोगी भूमिका निर्वाह करए ।
११. मिथिलाक्षर (तिरहुता लिपि) लोपोन्मूख होएबाक अवस्थामे आबि गेल अछि । अतः एहि पुरातन लिपिक संरक्षण वास्ते तीनू तह आवश्यक नीतिगत निर्णय आ कार्यान्वयन करए ।
१२. मैथिली भाषामे निर्माण होमएबला पैघ आ छोट पर्दाक चलचित्रकें करमुक्त कएल जाए आ मैथिली भाषाक फिल्म निर्माण एवम् संचार माध्यमकें सशक्त बनएबाक वास्ते सरकारी अनुदानक ब्यवस्था कएल जाए ।
१३. मिथिलाक लोकगाथा सभक विद्युतीय अभिलेखीकरण सरकारी स्तरसँ होए आ लोकगाथा नायक सभक प्राकट्य–स्थलसभकें पर्यटकीय क्षेत्रक रूपमे विकास कएल जाए ।
––––––––––––––– ––––––––––––––– ––––––––––––––– –––––––––––––––
प्रा. अशोक कुमार झा शुभचन्द्र झा वैद्यनाथ चौधरी (बैजु) राभभरोष कापडि भ्रमर
अध्यक्ष संयोजक महासचिव नेपाल प्रभारी
मै.सा.प. आयोजक समिति अ.मै.स. अ.मै.स.
––––––––––––––– ––––––––––––––– –––––––––––––––
डा. महेन्द्र नारायण राम देवेंद्र मिश्र श्यामसुन्दर शशि प्रवीण नारायण चौधरी
घोषणापत्र समिति सदस्य
One Response to १५म अन्तर्राष्ट्रीय मैथिली सम्मेलन द्वारा राजविराज मे १३ सूत्रीय माँग सहितक घोषणापत्र जारी
-
सम्मेलन ऐतिहासिक एवम् अभूतपूर्व रहल।


text:
मैथिली पत्रकारिताक विकास कें ध्यान मे राखि तथा युवा पत्रकार कें प्रोत्साहित करबाक उद्दश्यें वर्ष २०१० सं ५०००/- टाका राशिक मिथिला दर्शन पत्रकारिता पुरस्कार आरभ कयल गेल अछि.
समकालीन समस्या सम्पर्कित साहित्येतर आलेख जे मिथिला दर्शन मे प्रकाशित होयत तकरे आधार पर ई पुरस्कार देल जायत. साल भरिक विभिन्न अंक मे प्रकाशित आलेख मे जे सर्वोत्तम होयत तेकर लेखक कें पुरस्कृत कायल जायत. एहि सन्दर्भ मे सम्पादक मंडलक निर्णय अंतिम होयत.
प्रथम मिथिला दर्शन पत्रकारिता पुरस्कार स्वस्ति foundation प्रदत प्रबोध साहित्य सम्मानक संगहि फरवरी २०११ मे प्रदान कयल जायत.
समसामयिक विषयक रचनाकार लोकनि सं आग्रह अछि जे ओ अपन २००० शब्द तक सीमित आलेख मिथिला दर्शनक कार्यकारी सम्पादक, श्री रामलोचन ठाकुर, क पता: 2 - M , चिराग अपार्टमेन्ट, 4 इतालिगाछा रोड, कोलकाता - ७०००२८ पर पठाबथि.
एहि विषय पर सार्वजानिक सूचना मिथिला दर्शनक नवीन अंक (वर्ष ५७; अंक ५; जनवरी - फरवरी २०१०; मकर संक्रांति संवत २०६६) क पृष्ठ ३४ पर देल गेल अछि.
प्रणव कुमार सिंह
मुख्य प्रबंधक
--
Mithila Darshan
-Maithili k pratham sampoorna paarivaarik patrika-
A - 132, Lake Gardens,
Kolkata - 700 045


text:
गुरुवार, 27 मई 2010
Home Unlabelled गीत
गीत
भेटल भतार लटपटिआ गे दाइ
देहेके बनबै फटफटिआ गे दाइ
ब्रेक तँ बूझ सदिखन दबाबै
छेदमे सदिखन चाभी घुसाबै
घेरलकै केहन दुरमतिआ गे दाइ
भेटल भतार लटपटिआ गे दाइ
हमरा तँ डीजल सदिखन पिआबै
उपरे-निच्चे इंजन चलाबै
जेम्हरे-तेम्हरे हमरा घुमाबै
फाटै चक्का तँ पंचर लगाबै
की-की कहिऔ बतिआ गे दाइ
भेटल भतार लटपटिआ गे दाइ
केखनो-केखनो एकर भाएओ आबै
एम्हर-उम्हर हाथ लगाबै
हुच्ची देखि ब्रेक दबाबै
आरिओ-धूरक ने लेखा राखै
एहने दिन एहने रतिआ गे दाइ
भेटल भतार लटपटिआ गे दाइ
एहि गीतके कोनो रूपमे प्रसतुतिकरण अथवा एहि गीतके तोड़ि-मरोड़ि कए अथवा कोनो रूपमे एहि गीतक भावके चोरएबाक कोशिश बिना गीतकारक अनुमतिके संभव नहि। एहन काज करए बला संग उचित बेबहार कएल जाएत।


text:
पसीझक काँट भाग ३ मीत भाइक दिल्ली यात्रा आऽ आगाँ
ई विशुद्ध व्यंग्य-रचना थिक। एहिमे वर्णित कोनो घटना-दुर्घटनाक वर्णन ककरो आहत करबाक लेल नहि वरन् विशुद्ध मनोरंजनक लेल कएल गेल अछि।
आब मीत भाइ बेटाकेँ ताकए लेल आऽ बेटाक नहि भेटलाक स्थितिमे अपना लेल नोकरी तकबाक हेतु दिल्लीक रस्ता धेलन्हि।मुदा एहि बेर तँ मीत भाइ फेरमे पड़ि गेलाह। बुधि जेना हेरा हेल छलन्हि, वा अपनासँ बेशी बुधियार लोकनिसँ सोझाँ-सोझी भए जाइत छलन्हि।
अहाँ कहब जे पहिने की भेल से तँ कहबे नञि कएलहुँ तखन हमरा सभ कोना बुझब जे की भेल। तँ सुनू, एकर उत्तर सेहो हमर लग अछि।
हम एहि कथाक कथाकार छी से हमरा सभटा बुझल अछि जे की होएबला अछि। ओना यावत हम कथा सुनबैत रहब तावत बीचोमे पुरनका प्लॉटसँ हटि कए हम कथा कहए लागब। मुदा विश्वास करू जे कथा चहटगर बनाबए लेल हम ई करब। हमर अपन कोनो स्वार्थ एहिमे नहि रहत।तँ आगाँ बढ़ी।
जखने दरभंगासँ ट्रेन आगू बढ़ल तँ मीत भाइक सरस्वती मंद पड़ए लगलन्हि। कनेक ट्रेन आगू बढ़ल तँ एकटा बूढ़ी आबि गेलीह, मीत भाइकेँ बचहोन्ह देखलखिन्ह तँ कहए लगलीह -
“बौआ कनेक सीट नञि छोड़ि देब”।
तँ मीत भाइ जबाब देलखिन्ह-,“माँ। ई बौआ नहि। बौआक तीन टा बौआ”।
आऽ बूढ़ी फेर मीत भाइकेँ सीट छोड़बाक लेल नहि कहलखिन्ह।मीत भाइ मुगलसराय पहुँचैत पहुँचैत शिथिल भए गेलाह। तखने पुलिस आयल बोगीमे आऽ मीत भाइक झोड़ा-झपटा सभ देखए लगलन्हि। चेकिंग किदनि होइत छैक से। ताहिमे किछु नहि भेटलैक ओकरा सभकेँ। हँ खेसारी सागक बिड़िया बना कए मीत भाइक कनियाँ सनेसक हेतु देने रहथिन्ह, लाल काकीक हेतु। मुदा पुलिसबा सभ एहिपर लोकि लेलकन्हि।
“ई की छी”।
”ई तँ सरकार, छी खेसारीक बिड़िया”।
”अच्छा, बेकूफ बुझैत छी हमरा। मोहन सिंह बताऊ तँ ई की छी”।
” गाजा छैक सरकार। गजेरी बुझाइत अछि ई”।
”आब कहू यौ सवारी। हम तँ मोहन सिंहकेँ नहि कहलियैक, जे ई गाजा छी। मुदा जेँ तँ ई छी गाजा, तेँ मोहन सिंह से कहलक”।
”सरकार छियैक तँ ई बिड़िया, हमर कनियाँ सनेस बन्हलक अछि लाल काकीक..........”
” लऽ चलू एकरा जेलमे सभटा कहि देत”। मोहन सिंह कड़कल।
मीत भाइक आँखिसँ दहो-बहो नोर बहय लगलन्हि। मुदा सिपाही छल बुझनुक। पुछलक
“कतेक पाइ अछि सँगमे”।
दिल्लीमे स्टेशनसँ लालकाकाक घर धरि दू बस बदलि कए जाए पड़ैत छैक। से सभ हिसाब लगाऽ कए बीस टाका छोड़ि कए पुलिसबा सभटा लऽ लेलकन्हि। हँ खेसारीक बिड़िया धरि छोड़ि देलकन्हि। तखन कोहुनाकेँ लाल काकाक घर पहुँचलाह मीत भाइ।मुदा रहैत रहथि, रहैत रहथि की सभटा गप सोचाऽ जाइत छलन्हि आऽ कोढ़ फाटि जाइत छलन्हि। तावत गामसँ खबरि अएलन्हि जे बेटा गाम पर पहुँचि गेलन्हि। मीत भाइ लाल काकी लग सप्पथ खएलन्हि जे आब पसीधक काँट बला हँसी नहि करताह।
“नोकरी-तोकरी नहि होयत काकी हमरासँ” ई कहि मीत भाइ गाम घुरि कए जाय लेल तैयार भऽ गेलाह।
मुदा लालकाकी दिल्ली घुमि लिअ, लाल किला देखि लिअ, ई कहि दू-चारि दिनक लेल रोकि लेलखिन्ह। मुदा असल गप हमरा बुझल अछि। लालकाकी हुनकासँ गामघरक फूसि-फटक सुनबाक लेल रोकने छलखिन्ह।


text:
मुंबई। 21 अक्टूबर। [जितमोहन झा (जितू)] मैथिल वृन्द कने ध्यान दी, पछिला शनि दिन हम अपने सभक समक्ष "दहेज मुक्त भारत (DMB)" सँ सम्बंधित किछु खुलासा होयबाक खबैर ल'क' आयल छलहुँ। पछिला खबैर म' अपने सभ पढ़ने रही कि "दहेज मुक्त भारत (DMB)" संगठन के राष्ट्रीय अध्यक्ष आनन्द झा, राष्ट्रीय सचिव श्रवण झा, राष्ट्रीय महासचिव अभिनन्दन मिश्र आओर दिल्ली इकाई केर अध्यक्ष सुनील कुमार झा अपनहि संगठन के राष्ट्रीय उपाध्यक्ष अनिल मिश्र आओर राष्ट्रीय मिडिया प्रभारी मनीष चौधरी पर बहुतो रास आरोप लगेना रहथिन, जाहिकेँ अपने एहि लिंक पर पुनः पढ़ी सकैत छी। एक नजैर एम्हर देल जाऊ : खुलासा : "दहेज मुक्त भारत" संस्था द्वारा चलाओल जे रहल अभियानक पाछू भ' रहल अछि "चंदा केर धंधा"
"दहेज मुक्त भारत (DMB)" के चारो संस्थापक सदस्य द्वारा अपनहि संगठन के राष्ट्रीय उपाध्यक्ष अनिल मिश्र आओर राष्ट्रीय मिडिया प्रभारी मनीष चौधरी पर लगाओल गेल आरोप क' सच वा फूईस सावित करबाक लेल मिथिला दैनिक टीम दुनू पक्षसँ बेरा - बेरी सम्पर्क केलनि, जाहिक विस्तृत जानकारी ल'क' हम आय पुनः उपस्थित छी।
चारो संस्थापक सदस्य द्वारा लगाओल गेल आरोप पर मनीष चौधरी कहलनि कि आनन्द झा दहेज मुक्त भारत क' अप्पन निजी संस्था बुझैत कैको गोट अलग मंच बनेलनि। तथापि कोर कमिटी द्वारा हुनका उपाध्यक्ष आ राष्ट्रीय पर्यवेक्षक बनाओल गेल। अहि के वावजूद ओ अलग संस्था बना काज करैत रहला। ई सभटा काज आनन्द झा संस्थापक आ अध्यक्ष बनल रहबाक लेल केला। श्रवण झा केर जानकारी आओर उपस्थिति म' कोर कमिटी द्वारा नव अध्यक्ष आ कार्यकारिणी केर चुनाव भेल छल। ओहि घरी किनको कोनो तरहक आपत्ति नहि छलैन्ह। जखन कि एकटा आपत्तिजनक पोस्ट के कारण सँ श्रवण झा क' मंच सँ रिमूव कायल गेल। मंच सँ रिमूव कायल गेलाक बाद श्रवण झा आनन्द झा संग मिल लोक क' बदनाम करबाक कोशिश क' रहल छथि। सच बात ई अछि जे रथयात्रा केर दौरान ओ संस्था के पाई क' निजी रूप सँ खर्च केला आओर कहला जे ई पाई मुंबई पहुंच वापस क' देब जे कि हिसाब सँ स्पष्ट अहि। चारिम महीना बितलाक बादो श्रवण झा एखन धरी ओ पाई वापस नहि केला।
मनीष चौधरी के एहि बयान पर विस्तार पूर्वक चर्चा बाद म' करब, ओहिसँ पहिने श्रवण झा द्वारा जाहि आपत्तिजनक पोस्ट करबाक बात कहल गेल अछि ओ सबूत अपने सभक समक्ष पेश क' रहल छी।
एहि पोस्ट केर कारण श्रवण झा क' मंच सँ बाहर कायल गेलनि। एहि बाबत जखन श्रवण झा सँ संपर्क केलहुँ तेँ ओ कहला की मोबाईल चालु अवस्था म' जेबी म' पड़ल छल हमरा पतों नहि चलल जे एहि तरहक कोनो फोटो पोस्ट भेल अछि। बाद म' ऐहिक लेल सार्वजानिक रुपे हम सभगोटा सँ माफी मानलहुँ तकर बादो सभकियो साजिश केर तहत हमरा बाहर क' देला।
श्रवण झा आगू कहलनि कि मनीष जी सभ फुईस फटक गप बाजी रहल छथि। एहिठाम पाई बला कोनो बात नहि अछि, बात DMB केर स्वभिमान आओर विचारक अछि। रहल बात पाई के त' रथ यात्रा म' हमरा हाथे 55 हजार लमसम खर्च भेल, जाहिमें 9600 टाका हमरा हिसाबक रही गेल छल, जखन हिसाब भेल ओहिसँ 15 दिन पहिने हम 5000 टाका अनिल जी के दोकान पर जा क' रिटर्न क' देलहुँ। बांकि 4600 टाका हमरा ऊपर रही गेल छल जे अहि माह देवाक छल। मुम्बई के मीटिंग सँ पहिने हम अनिल भैया सँ कैको बेर कहलो भैया हमरा सभके आपस म' लड़ा अभिनंदन जी क' हटा देलहुँ, सुनील झा क' हटवा देलहुँ, आनंद जी क' हटवा देलहुँ आखिर अपने सभक की विचार अछि ? जाहि पर ओ कहला कि हम सभ आहाँ सभ जोका मंच नहि चलायब, DMB क' ब्रहामण वादी संस्था बनायब आओर अप्पन पसंद के लोग क' सभ राज्य म' प्रमोट करब, जाहिक हम विरोध केलहुँ ऐहिक परिणाम स्वरुप सभकियो मिल साजिश केर तहत हमरो मंच सँ बाहर क' देलनि।
एहि बाबत मिथिला दैनिक टीम जखन अनिल मिश्र सँ संपर्क केलनि तेँ ओ कहलनि कि आनन्द झा आओर किछु गोटा मात्र "दहेज मुक्त भारत (DMB)" केर संस्थापक नहि छथि। ई एकटा सामूहिक सामजिक प्रयास छल। आनन्द झा जाहि मंच केर शुरुआत केला ओ "जय मिथिला - जय मैथिली" छल। साल भरिक सामूहिक प्रयास के बाद "दहेज मुक्त भारत (DMB)" अस्तित्व म' आयल। रहल हुनका सभके हटेबाक बात त' ओ सभ आइयो "दहेज मुक्त भारत (DMB)" मंच चला रहल छथि।
जखन "दहेज मुक्त भारत (DMB)" आगू बढ़ल तेँ आर्थिक सहयोग केर जरुरत पड़ल। लोग सभ सहयोग करबाक लेल तैयार छलथि, मुदा निजी खाता म' पाई लेब उचित नहि छल। जानकारी केर अभाव म' किछु गोटा आनन्द झा क' व्यक्तिगत रुपे पाई भेजा लागलनि। ई बात संज्ञान म' अएला पर कोर कमिटी संभावित अनियमितता आओर संस्था केर साख क' ध्यान म' राखैत एहि पर रोक लगबैत खाता खुजेबाक सलाह देलनि। सभक जानकारी म' "दहेज मुक्त भारत - वैदेही" नाम सँ बैंक खाता खोलाओल गेल। एहि खाता म' कालांतर म' रथयात्रा लेल सहयोग राशि सेहो आयल जे बैंक स्टेटमेंट म' स्पष्ट अछि।
अपने सभक समक्ष प्रस्तुत अछि "दहेज मुक्त भारत - वैदेही" नामक बैंक खाता केर स्टेटमेंट।
अनिल मिश्र आगा कहलनि कि वैदेही नामक बैंक खाता म' आय धरी 15 - 20 गोटा मात्र 500 - 500 टाकाक स्वैकच्छिक सहयोग केलनि। मुदा वैदेही मंच 200 स' बेसी गोटाक बिआह म' सहयोग केना अछि। रहल वैदेही मंच सँ किनको हटेबाक गप तेँ जे सभ बायोडाटा नहि देलनि हुनका सभके वैदेहीक कार्यप्रणाली केर तहत हटाओल गेलनि। बायोडाटा जमा करनिहार सभके पंजीकरण नंबर द' मंच सँ हटेबाक प्रावधान अछि ताकि दोसरो सभके मंच सँ जुड़ि अप्पन बायोडाटा रखबाक मौक़ा भेटनि।
जखन अनिल मिश्र सँ चारो संस्थापक सदस्य आनन्द झा, श्रवण झा, अभिनन्दन मिश्र आओर सुनील कुमार झा क' संस्था स' बाहर करबाक बारे म' पूछल गेल त' ओ कहलनि कि अभिनन्दन जी नबका मंच पर एखनो छथि मुदा सक्रीय नहि छथि। सुनील कुमार झा क' श्रवण झा अप्पन व्यक्तिगत कारण सँ बाहर केलनि। श्रवण झा क' आपत्तिजनक पोस्ट करबाक लेल बाहर कायल गेलनि आओर आनन्द झा एखनहुँ कैको गोट मंच चला रहल छथि।
एहि बाबत मिथिला दैनिक टीम मंच सँ निकालल गेल संस्थापक सदस्य सुनील कुमार झा सँ संपर्क केलनि। सुनील झा कहलनि कि हम तेँ आनन्द झा बला मेटर म' बुझी गेल छलहुँ जे ई मैटर क' उठा ओ सभ आनन्द भाई के मुंह बंद करताह आ अपन स्वार्थ सिद्धि करताह। हुनका सभक चालि छलैन हमरा चारो क' आपस म' झगडा करबेनाय, किछु हद तक हमरा सभक अज्ञानता वश ओ सभ सफलो भेलाह। हमर त' कोनो दोष नहि छल तैयो ओ सभ हमरा अपना संग नहि रखलाह, कियैक त' आदतन हम सब बात एक दोसर क' कहि दैतियैन। दुनु आदमी श्री अनिल मिश्र जी एवं श्री मनीष चौधरी जी निजी स्वार्थ क' देखैत काज क' रहल छथि आ समाज सँ सदस्यताक नाम पर 100 -100 टाका वसूल क' रहल छथि। ओ सदस्यता शुल्क अनिल जी अप्पन निजी खाता म' मंगा रहल छथि से किएक ? हमरा त' अनिल जीक मंशा ओहि दिन बुझबा म' आबि गेल जखन ओ हमरा सँ फोन पर पुछला जे आनंद जी राष्ट्रीय अध्यक्ष नही रहताह, विकल्प म' नाम बाजू, तेँ हम हुनके नाम हुनका कहलो ओ कहला जे हम एखन बनब त' समाज कहत जे अपना बनबाक छलैन राष्ट्रीय अध्यक्ष ताहिलेल आनन्द झा केँ पद सँ हटाओल गेलनि। अनिल जी आ मनीष जीक मंशा सब दिन रहैन जे आनंद जी, श्रवन जी, आ सुनील जी आपस म' लड़ौथ अनिल जी एवं मनीष जी हमेशा कुनो ख़ास मुदा पर हमरा सभ के दिग्भ्रमित करैत रहलाह, आब स्पष्ट अछि जे अहि के पाछू हुनक निजी स्वार्थ छल।
एहि मुद्दा पर जखन आनन्द झा सँ पूछल गेल तेँ ओ कहला कि असली जलन अनिल मिश्र क ओहि दिन सँ शुरू भेलैन जाहि दिन हमरा अप्पन एरिया म' विरार केर युवक कहि श्री धनन्जय झा द्वारा सम्मानित कायल गेल। ओहि दिन सँ अनिल जी क' रहल नहि गेलैन आओर हमरा ऊपर ओ आरोप लगेनाइ शुरू क' देला। ई गप "दहेज मुक्त भारत" महाराष्ट्र इकाई केर सभ गणमान्य लोकनि क' बुझल छैन्ह मुदा, कियो किछु बाजैत नहि छथि। अनिल मिश्र अपन बर्चस्व बनेबाक लेल कोनो भी हद तक गिर सकैत छथि।
आय एहि "मिथिला दैनिक" केर माध्यम सँ हम सभ समाज सँ नेहोरा करैत छी जे अनिल जी जे बेचबाक लेल 3000 बायोडाटा राखने छथि ओ हमरा सभके वापस दिया दीअ, ताकि हमसभ निःस्वार्थ भाव सँ समाजक सहयोग क' सकी आओर अनिल मिश्र जे हमरा पर विदेशी स' पाई मंगेबाक आरोप लगेलनि ओ हमर एक मित्र बृजेश सिंह छथि जे मुंबई के भाईंदर म' रहैत छथि आ नौकरी दुबई म करै छथि। ओ 1100 टाका अभ्यास पुस्तिका वितरण म'म सहयोग कने रहैथ जहि जे हम अनिल जी केर कहला पर बैनर बनेबा म' खर्च केना रही, ऐहिक अलावा कियो एको टका हमरा नहि भेजलथि। यदि कियो भेजलथि तेँ अनिल जी ओहिके सार्वजानिक करैथ। ई सभ एक साजिश केर तहत हमरा बदनाम क' रहल छथि।
आनन्द झा आगू कहलनि कि हमसभ सदिखन अनिल मिश्र आओर मनीष चौधरी जी क' गार्जन केर तौर पर देखैत ओ सभ जे किछु कहला सभ किछु म' हाँ केर सिवा नहि कहियो नहि कहलहुँ। ओ दुनू गोटा एक बड़का साजिश केर तहत हमरा चारो क' मंच सँ हटा देला ताकि ओ सभ अपना मोन मुताविक संगठन चला सकैथ। "मिथिला दैनिक" केर माध्यम सँ हम समाजक बिच किछु सबूत राखी रहल छी, ताकि अपने सभ देख सकी जे ई सभ हमरा कोन - कोन रुपए मंच बंद करबाक लेल वाध्य केलनि आओर हमरा मनीष चौधरी कोना सभ जगह सँ बाहर केलनि।
मिथिला दैनिक टीम पछिला शनि दिन प्रकाशित खबैर केर सन्दर्भ म' अनिल मिश्र स' किछु सवाल केलनि, जे निम्न प्रकारे अछि।
खबैर सारांश : मिथिला दैथिल टीम द्वारा बेरा बेरी दुनू पक्ष सँ संपर्क करबाक बाद भेटल तथ्य केर आधार पर अपने सभके क' कहे चाहैत अछि कि "दहेज मुक्त भारत" संस्था द्वारा चलाओल जे रहल अभियानक पाछू भ' रहल अछि "चंदा केर धंधा" बला खबैर म' टीम क' कोनो तथ्य हाथ नहि लागल जाहिक आधार पर सावित कायल जे कि कुनू भी तरहक फंड अनिल मिश्र अप्पन व्यक्तिगत खाता म' मंगौलनि।
- सवाल : अपने सभ पर आरोप लगाओल गेल अछि कि अपने सभ अप्पन मनमानी करबाक लेल चारो संस्थापक सदस्य क' कात क' देलहुँ ?
- जबाब : अभिनंदन झा अपन व्यक्तिगत कारण स' अभियान स' दूर छैथ। सौराठ म' एक दिन एला आ कोनो सहयोग नै देला। ई तीनू राति क' आपस म' लड़ैत रहैत छला। एक दोसर केर निष्कासन आ रीमूव स' परेशान भ' क' हम हिनका सभक संग काज करबा सँ मना क' देलहुँ। तखन मनीष जी अपन जिम्मेदारी पर हुनका अनला। कोनो संस्था म' के पहिले आ के बाद मे नहि, अपन चरित्र आ कार्यक्षमता केर कारण स्थान होयबाक चाही।
- सवाल : अनिल जी अपनेक ऊपर आरोप अछि कि अपने नगरपालिका सँ दलालक माध्यम सँ गुमास्ता बनेलहुँ ?
- जबाब : ओ ऐहिक किछु जबाब नहि देला।
- सवाल : अनिल जी अपनेक ऊपर आरोप अछि कि अपने गुमास्ता बनलाक बाद गलत तरिका स' "वैदेही" नामक बैंक खाता खुजेलो ?
- जबाब : जखन सहयोग पूरा देश स' मंगेबाक बात आनंद झा रखला तखन एकटा खाता के जरूरत भेल। निर्णय भेल जे वैदेही नाम स' आनंद झा खाता खोलाबैथ। ओ स्टेम्प बना क' सुनील ठाकुर लग सहयोगक लेल गेला ओ मना क देलखिन। बहुत बैंक घुमलाक बादो खाता नै खुजलैन। तखन ओ हमरा लग अएला आओर कहला अहि खाता खोलाऊ। हम खाता खोला हेडक्वार्टर म' जानकारी द' देलहुँ।
- सवाल : अपने सभ पर आरोप अछि कि अपने सभ द्वारा वैदेही मंच पर लड़का - लड़की के बायोडाला उपलब्ध करेबाक एवज म' 500 टाका मांगल गेल, जे नहि देला अपने सभ हुनका मंच सँ बाहर क' देलहुँ ?
- जबाब : जखन आनंद झा द्वारा पर्सनल खाता नम्बर देबाक जानकारी एकटा विदेशी मैथिल द्वारा देल गेल त' हम हुनकर बचाव म' अएलहुँ आ अपना दिस स' ओ पाई संस्था क' देलहुँ। आनंद झा त' पाई वापस विदेशी खाता म' आ पुनः ओत स' वैदेही खाता म' पठेबाक बात करैत छलाह जे एखन तक नै भेल। हम ओहि पाई क' आमदनी केर रूप म' देखेलहुँ। संस्थाक बढैत खर्च क' देखैत हमसभ खर्च करबाक लेल तैयार छलहुँ, मुदा एतेक सदस्यक उपस्थिति म' खर्च एक व्यक्ति के कियैक हो? तैं ई निर्णय भेल जे वैदेही के दू टा मंचक संचालन हो एकटा निःशुल्क जतय सब आबथि। आ एकटा पंजीकृत जकर आजीवन सदस्यता 500 टाका मात्रा तय भेल। कतेक गोटे सदस्य बनला ओ बैंक स्टेटमेंट राखल जा चुकल अछि।
- सवाल : अपने सभक ऊपर आरोप लगाओल गेल अछि कि अपने सभ संगठन के बिना पंजीकरण करेना सदस्यता अभियान चला रहल छी आओर सदस्यता अभियान सँ जमा होमै बला फंड अपनेक निजी खाता म' जमा भ' रहल अछि ?
- जबाब : एखन जे संस्था पर कर्जा छैक से चुकेबाक लेल आ आगू कोनो काज करबाक लेल सामाजिक सहयोग के जरूरत छै। आनंद झा के समक्ष श्रवण झा द्वारा सदस्यता अभियानक शुरूआत भेल। जाहि मे आनंद झा के भाई के 35 नम्बर के आ जमाई के भाई के 34 नम्बर के बुक देल गेलैन। एखनो आनंद झा के पास रशीद बुक छैन जकरा बंँटबाक भार ओ लेने छला। तखन कोना मानल जाय? एखन तक 38 टा बुक(दस पन्ना) बांटल गेल आ एकहु टा भरि क एखन तक नै ऐल अइछ।
- सवाल : अपने सभ पर आरोप अछि कि अपने सभ आनन्द झा द्वारा बनाओल गेल सभ ग्रुप क' हुनके हाथे बंद करा ख़ुदक नंबर सँ नवा ग्रुप बनेलहुँ, जाहि में हिनका सभके नहि जोड़लहुँ ?
- जबाब : आनंद झा द्वारा मंचक निर्माण भेल जै मे एडमिन मे आनंद झा, कंचन झा (कनिञा), बासुकी झा (सहोदर) आ प्रकाश मिश्र (जमाई के भाई) छलथि। ई ग्रुप के देखैत हुनका व्यक्तिगत काज बंद क क मुख्यधारा मे आबक लेल कहल गेल। ओ कहबो केला जे सबटा बंद केलौ। तकरा बाद जखन पता लागल जे ई अपन चला रहल छैथ, तकरा बादक स्थिति देखि रहल छी।
ई गप सावित भेल अछि कि बिना पंजीकरण के ई सभगोटे वैदेही नामक खाता खोला सदस्यता अभियान वा आन माध्यम सँ फंड एकत्रित केलनि जाहि म' दुनू पक्ष शामिल छथि। जता धरी अनिल मिश्र कहैत छथि जे संस्थाक कर्ज चुकेबाक लेल एहि तरहे फंड एकत्रित कायल गेल ई गप गलत अछि।
बहुत कम लोग क' बुझल हेतनि जे "दहेज मुक्त भारत" द्वारा किछु माह पहिने मुंबई म' अभ्यास पुस्तिका केर वितरण कार्यक्रम केर आयोजन कायल गेल छल, आओर अपने क' बता दी ओहि आयोजन म' आयोजन के कुल खर्च 106400 टाका केओ गोटा गुप्त दान देना रहथिन सेहो सीधा दोकानदार के। आब सवाल ई उठैत अछि जखन संगठन के गुप्तरूपे एतेक नमहर फंड केर सहयोग प्राप्त भ' जायत अछि तखन गैरकानूनी (बिना पंजीकरण) रुपे फंड जमा करबाक दरकार ?
ऐता इयो बता दी की रथयात्रा म' सेहो फंड केर दुरूपयोग सावित भेल अछि। किएक जे सभकियो अलग - अलग रुपे मनमाना अपना मुताविक खर्च केलनि, जखन कि ई खर्च किनको एक केर हाथे होयबाक चाही। जाहिके अपने एहि सिसाब म' देख सकैत छी।
आगू इयो बात सत्य अछि कि संस्था म' अप्पन अप्पन वर्चस्व आओर दबदबा बनेबाक लेल सभ कियो एक दोसर क' नीचा देखेबा पर अड़ल छथि। संगहि जेना आन संगठन के हाल होयत अछि ओहि राह पर "दहेज मुक्त भारत" सेहो अग्रसर अछि। अपने क' बता दी "दहेज मुक्त मिथिला" के किछु सदस्य "दहेज मुक्त भारत" ठाढ़ केला आब खबैर आएब रहल अछि जे "दहेज मुक्त भारत" के किछु सदस्य "दहेज मुक्त भारत अभियान" ठाढ़ करबाक प्रक्रिया म' लागल छथि।
आय एहि "मिथिला दैनिक" केर माध्यम सँ हम सभ समाज सँ नेहोरा करैत छी जे अनिल जी जे बेचबाक लेल 3000 बायोडाटा राखने छथि ओ हमरा सभके वापस दिया दीअ, ताकि हमसभ निःस्वार्थ भाव सँ समाजक सहयोग क' सकी आओर अनिल मिश्र जे हमरा पर विदेशी स' पाई मंगेबाक आरोप लगेलनि ओ हमर एक मित्र बृजेश सिंह छथि जे मुंबई के भाईंदर म' रहैत छथि आ नौकरी दुबई म करै छथि। ओ 1100 टाका अभ्यास पुस्तिका वितरण म'म सहयोग कने रहैथ जहि जे हम अनिल जी केर कहला पर बैनर बनेबा म' खर्च केना रही, ऐहिक अलावा कियो एको टका हमरा नहि भेजलथि। यदि कियो भेजलथि तेँ अनिल जी ओहिके सार्वजानिक करैथ। ई सभ एक साजिश केर तहत हमरा बदनाम क' रहल छथि।
आनन्द झा आगू कहलनि कि हमसभ सदिखन अनिल मिश्र आओर मनीष चौधरी जी क' गार्जन केर तौर पर देखैत ओ सभ जे किछु कहला सभ किछु म' हाँ केर सिवा नहि कहियो नहि कहलहुँ। ओ दुनू गोटा एक बड़का साजिश केर तहत हमरा चारो क' मंच सँ हटा देला ताकि ओ सभ अपना मोन मुताविक संगठन चला सकैथ। "मिथिला दैनिक" केर माध्यम सँ हम समाजक बिच किछु सबूत राखी रहल छी, ताकि अपने सभ देख सकी जे ई सभ हमरा कोन - कोन रुपए मंच बंद करबाक लेल वाध्य केलनि आओर हमरा मनीष चौधरी कोना सभ जगह सँ बाहर केलनि।
- सवाल : अपने सभ पर आरोप लगाओल गेल अछि कि अपने सभ अप्पन मनमानी करबाक लेल चारो संस्थापक सदस्य क' कात क' देलहुँ ?
- जबाब : अभिनंदन झा अपन व्यक्तिगत कारण स' अभियान स' दूर छैथ। सौराठ म' एक दिन एला आ कोनो सहयोग नै देला। ई तीनू राति क' आपस म' लड़ैत रहैत छला। एक दोसर केर निष्कासन आ रीमूव स' परेशान भ' क' हम हिनका सभक संग काज करबा सँ मना क' देलहुँ। तखन मनीष जी अपन जिम्मेदारी पर हुनका अनला। कोनो संस्था म' के पहिले आ के बाद मे नहि, अपन चरित्र आ कार्यक्षमता केर कारण स्थान होयबाक चाही।
- सवाल : अनिल जी अपनेक ऊपर आरोप अछि कि अपने नगरपालिका सँ दलालक माध्यम सँ गुमास्ता बनेलहुँ ?
- जबाब : ओ ऐहिक किछु जबाब नहि देला।
- सवाल : अनिल जी अपनेक ऊपर आरोप अछि कि अपने गुमास्ता बनलाक बाद गलत तरिका स' "वैदेही" नामक बैंक खाता खुजेलो ?
- जबाब : जखन सहयोग पूरा देश स' मंगेबाक बात आनंद झा रखला तखन एकटा खाता के जरूरत भेल। निर्णय भेल जे वैदेही नाम स' आनंद झा खाता खोलाबैथ। ओ स्टेम्प बना क' सुनील ठाकुर लग सहयोगक लेल गेला ओ मना क देलखिन। बहुत बैंक घुमलाक बादो खाता नै खुजलैन। तखन ओ हमरा लग अएला आओर कहला अहि खाता खोलाऊ। हम खाता खोला हेडक्वार्टर म' जानकारी द' देलहुँ।
- सवाल : अपने सभ पर आरोप अछि कि अपने सभ द्वारा वैदेही मंच पर लड़का - लड़की के बायोडाला उपलब्ध करेबाक एवज म' 500 टाका मांगल गेल, जे नहि देला अपने सभ हुनका मंच सँ बाहर क' देलहुँ ?
- जबाब : जखन आनंद झा द्वारा पर्सनल खाता नम्बर देबाक जानकारी एकटा विदेशी मैथिल द्वारा देल गेल त' हम हुनकर बचाव म' अएलहुँ आ अपना दिस स' ओ पाई संस्था क' देलहुँ। आनंद झा त' पाई वापस विदेशी खाता म' आ पुनः ओत स' वैदेही खाता म' पठेबाक बात करैत छलाह जे एखन तक नै भेल। हम ओहि पाई क' आमदनी केर रूप म' देखेलहुँ। संस्थाक बढैत खर्च क' देखैत हमसभ खर्च करबाक लेल तैयार छलहुँ, मुदा एतेक सदस्यक उपस्थिति म' खर्च एक व्यक्ति के कियैक हो? तैं ई निर्णय भेल जे वैदेही के दू टा मंचक संचालन हो एकटा निःशुल्क जतय सब आबथि। आ एकटा पंजीकृत जकर आजीवन सदस्यता 500 टाका मात्रा तय भेल। कतेक गोटे सदस्य बनला ओ बैंक स्टेटमेंट राखल जा चुकल अछि।
- सवाल : अपने सभक ऊपर आरोप लगाओल गेल अछि कि अपने सभ संगठन के बिना पंजीकरण करेना सदस्यता अभियान चला रहल छी आओर सदस्यता अभियान सँ जमा होमै बला फंड अपनेक निजी खाता म' जमा भ' रहल अछि ?
- जबाब : एखन जे संस्था पर कर्जा छैक से चुकेबाक लेल आ आगू कोनो काज करबाक लेल सामाजिक सहयोग के जरूरत छै। आनंद झा के समक्ष श्रवण झा द्वारा सदस्यता अभियानक शुरूआत भेल। जाहि मे आनंद झा के भाई के 35 नम्बर के आ जमाई के भाई के 34 नम्बर के बुक देल गेलैन। एखनो आनंद झा के पास रशीद बुक छैन जकरा बंँटबाक भार ओ लेने छला। तखन कोना मानल जाय? एखन तक 38 टा बुक(दस पन्ना) बांटल गेल आ एकहु टा भरि क एखन तक नै ऐल अइछ।
- सवाल : अपने सभ पर आरोप अछि कि अपने सभ आनन्द झा द्वारा बनाओल गेल सभ ग्रुप क' हुनके हाथे बंद करा ख़ुदक नंबर सँ नवा ग्रुप बनेलहुँ, जाहि में हिनका सभके नहि जोड़लहुँ ?
- जबाब : आनंद झा द्वारा मंचक निर्माण भेल जै मे एडमिन मे आनंद झा, कंचन झा (कनिञा), बासुकी झा (सहोदर) आ प्रकाश मिश्र (जमाई के भाई) छलथि। ई ग्रुप के देखैत हुनका व्यक्तिगत काज बंद क क मुख्यधारा मे आबक लेल कहल गेल। ओ कहबो केला जे सबटा बंद केलौ। तकरा बाद जखन पता लागल जे ई अपन चला रहल छैथ, तकरा बादक स्थिति देखि रहल छी।


text:
कटिहार जोगबनी बड़ी लाइन
नया साल सं कटिहार आओर जोगबनी के बीच बड़ी लाइन बिछाबय के काज शुरू होयत. इलाका के लोकक लेल ई नबका साल सही मायने में किछ नब साबित होयत. छोटी लाइन के बड़ी लाइन में बदलय के तारीख तय क देल गेल छै. एक तारीख सं काज शुरू भ जायत. अधिकारी गण सभके कहनाय छैन जे मार्च के अंत तक काज पूरा भ जायत. तखन तक यानी तीन मास तक कटिहार सं जोगबनी के बीच जे अखन तक छोटी लाइन छल ओ बंद रहत. एकरा बदलय के काज होयत. एहि सं एतय के लोक सभ के अखन कनि परेशानी त जरूर होयत... मुदा जखन मार्च के बाद काज पूरा भय जायत त सुविधा सेहो खुब मिलत. आब एहि ठाम सं सीधा दिल्ली... मुम्बई... कोलकाता जा सकय छी... कोनो ठाम गाड़ी बदलय के झंझट नहिं.
कटिहार सं जोगबनी के बीच जे अखन जे छोटी लाइन अछि... ओहि पर पटरी बिछाबय के काज 1878 में शुरू भेल छल आओर 1887 सं एहि पर ट्रेन चलनाय शुरू भेल. आब एहिठाम 120 साल बाद फेर सं विकासक बयार चलत. कहि सकय छी जे आजादी के बाद मिथिलांचल के विकास पर जे ध्यान देबाक चाहि छल ओ नहिं देल गेल. अखनो अपन इलाका देश के दोसर इलाका सं काफी पिछड़ल अछि.
नया साल सं जे पटरी बदलय के काज शुरू होयत ओ गुवाहाटी रेंज के मुख्य अभियंता के देखरेख में भ रहल अछि. आओर मार्च के आखिर में जखन काज पूरा भ जायत त सुरक्षा अधिकारी एकर जांच करताह. जांच में सब किछ ठीक निकलला पर ओ सुरक्षा संबंधी प्रमाण पत्र देथिन्ह जे एहि रुट पर गाड़ी के परिचालन कएल जा सकय अ. तखने गाड़ी चलत. भ सकय अ सुरक्षा कारणे...जांच आदि में किछ आओर टाइम लगि जाय. चलु किछ टाइम लगय मुदा एकटा बड़का काज होबय जा रहल अछि.
कटिहार सं जोगबनी के बीच जे अखन जे छोटी लाइन अछि... ओहि पर पटरी बिछाबय के काज 1878 में शुरू भेल छल आओर 1887 सं एहि पर ट्रेन चलनाय शुरू भेल. आब एहिठाम 120 साल बाद फेर सं विकासक बयार चलत. कहि सकय छी जे आजादी के बाद मिथिलांचल के विकास पर जे ध्यान देबाक चाहि छल ओ नहिं देल गेल. अखनो अपन इलाका देश के दोसर इलाका सं काफी पिछड़ल अछि.
नया साल सं जे पटरी बदलय के काज शुरू होयत ओ गुवाहाटी रेंज के मुख्य अभियंता के देखरेख में भ रहल अछि. आओर मार्च के आखिर में जखन काज पूरा भ जायत त सुरक्षा अधिकारी एकर जांच करताह. जांच में सब किछ ठीक निकलला पर ओ सुरक्षा संबंधी प्रमाण पत्र देथिन्ह जे एहि रुट पर गाड़ी के परिचालन कएल जा सकय अ. तखने गाड़ी चलत. भ सकय अ सुरक्षा कारणे...जांच आदि में किछ आओर टाइम लगि जाय. चलु किछ टाइम लगय मुदा एकटा बड़का काज होबय जा रहल अछि.
Subscribe to: Post Comments (Atom)


text:
विष्णु प्रभाकर जी सादगीक प्रतिमूर्ति छलाह। .
१९९० क वर्ष हमरा लेल आब एहन लगैत अछि काफी महत्वूर्ण छल। ओहि समय हमरामे सकारातमक उर्जाक प्रबल आवेग हिलोर ल’ रहल छल. हम जे किछु समाजकेँ देलहुँ या सामजिक ऋण सँ उरिण होएबाक लेल जाहि कार्यकेँ सम्पन्न कएल ओहिमे बहुतोक शुरुआत ९० सँ भेल।ठीकसँ मोन नहि आबि रहल अछि जे की हम कोना आ ककरा संग सबसँ पहिने मोहन पैलेसक छत पर चलए वाला काफी हाउस मे पहुँचलहुँ .शाइत प्रो. राजकुमार जैन जीक संग गेल रही। ओ शनिक दिन रहए. ओतहि दिल्लीक चर्चित लेखक आ कलाकार-मंडली लागल छल. ओहि उस मंडलीक मध्य वयोवृद्ध खादी धरी,गाँधी टोपी पहिरने विष्णु प्रभाकर जी सुशोभित भ’ रहल छलाह। ओहि वातावरणमे हमरापर गजबक असर भेल.फेर हम सभ साँझ शनिकेँ ओहि शनिवारी गोष्ठीमे बैस’ लगलहुँ। ई सिलसिला १९९५ तक चलल,जखन विश्वविद्यालय परिसरका रीड्स लाइन हमर निवास रहल. एहि वर्षो मे नहि जानि कतेक नामी -गिरामी लेखक,कवि,कलाकार आ पत्रकारक साहचर्य रहल.पता नहि कतेक साहित्यिक गोष्ठिमे समीक्षक या वक्ताक हैसियतसँ शामिल भेलहुँ.ओहि समयमे हम दाढी रखैत छलहुँ आ पाईप पीबैत छलहुँ। ओहि समयमे उप-कुलपति प्रो.उपेन्द्र बक्षी साहब सेहो पाईप पीबैत रहथि। अतः लोक हमरापर कखनो-कखनो व्यंग्य सेहो करैत रहथि। “एक बक्षी साहब हैं की एक झा साहब हैं-दूर से पहचाने जाते हैं”. हमहुँ खादीक कुर्ता पायजामा पहिरैत छलहुँ। से हमर कोनो बैठकमे उपस्थिति अलग अंदाजमे होइत रहए। पढबैत इतिहास छी ,परन्तु ओहि दिनमे सेहो लोक हमरा हिन्दीक शिक्षक बुझैत रहथि। काफी हाउस सेहो एकर अपवाद नहि छल। हमर कॉलेजक डॉक्टर हेमचंद जैन अक्सर हमरा कहैत रहथि –अहाँ अपन बौद्धिक लुकसँ आतंकित करैत छी .देव राज शर्मा पथिक सेहो कहैत रहथि- “झा साहब आपमें स्पार्क है” .खैर हम एहि सभ गपक आदी भेल जा रहल छलहुँ.लेकिन काफी हाउस हम बस साहित्यिक मंडलीक साहचर्य सुख लेबा लेल जाइत रही। ओतए हमर एहन अदना सन व्यक्ति बड्ड बजैत रहए परन्तु वाह रे विष्णुजीक महानता , हमरा हमर छोटपनक कखनो अहसास तक नहि होमए देलन्हि । वल्कि हमरा लगैत रहए जे हमरा काफ़ी गंभीरतासँ ओ सुनैत रहथि.बहुत गर्वोन्नत महसूस करैत छलहुँ हम। हम एक-दू बेर हाथ पकड़ि कए भीड़ भरल सड़क पार करेबाक बहने हुनकर स्नेहिल स्पर्श आ सान्निद्ध्य प्राप्त करबाक अवसर प्राप्त केलहुँ। एकर संतोष अछि .१९९४ मे भारतीय भाषा लेल संघर्ष करबाक क्रम मे संघ लोक सेवा क बाहर धरना-स्थल सँ पुष्पेन्द्र चौहान समेत कतेको साथीक संग हमरो पुलिस गिरफ्तार कए तिहाड़ जेल भेज देलक .ज्ञानी जेल सिंह,अटल बिहारी वाजपेयी विशानाथ प्रताप सिंह,मुलायम सिंह यादव आर अन्य कतेक पैघ नेता आ साहित्यकार-पत्रकार,समाज सेवि एवं आन्दोलनकारिक दबाब मे एक सप्ताहक बाद हमारासभ उपर लादल सभ केस हटा हमरासभकेँ बिना शर्त रिहा कएल गेल। एकर बाद तँ काफी हाउसमे सेहो हमरासभ प्रति साथिसभक आदर भाव बढ़ि गेलन्हि। मुदा अपन आवारा स्वाभावक कारण हम १९९५ क बाद काफी हाउस जएबाक सिलसिला चालू नहि राखि सकलहुँ. एकर हमरा आइयो अफ़सोस अछि .आवारा मसीहाक लेखक केँ एकर भान धरि नहि भेल होएतन्हि जे एक यायावरी आवारा कोनो दोसर धुन मे उलझि रहल हएत। आइ हमर बीच नहि रहबाक बादो हुनकर स्मृति एतेक मृदुल अछि जे लगैत अछि कि विष्णु जी अखनो काफी हाउसक मंडलीक बनेने छथि .हुनकर स्मृतिकेँ कोटि-कोटि प्रणाम।